
[storia filosofiei aminteşte de Heraklit ca despre cel dintâiu gânditor al Europei care 
a afirmat caracterul de neîncetată devenire a lumii. Lumea, spunea el, este întocmai ca 
apele unui fluviu în care nimeni nu se cufundă de două ori. Heraklit murise probabil 
de un deceniu, când se născu în Elea, filosoful rămas în amintirea istoriei cu numele de 
Zenon Eleatul. Dacă pentru Heraklit totul eră mișcare, pentru Zenon mișcarea nu exista 
nicidecum şi universul, împietrit in rosturile lui eterne, nu cunoştea nici o schimbare. 
Mişcarea nu poate începe nicicând, spunea Zenon, căci pentruca un corp să se deplaseze 
dela un punct la altul, el ar trebui să străbată înfinitatea spațiilor intermediare. Săgeata 
stă astfel, în realitate, pe loc. Achille cel repede'n fugă mwar putea ajunge nici odată 
înceata broască țestoasă care dintr'un același punct ar fi pornit chiar numai cu o singură 
clipă înaintea lui. Prin aceste exemple isbitoare, Zenon sa fixat în amintirea oamenilor 
mai bine chiar decât întemeetorii școalei eleatice, decât un Xenophanes sau Par~ 
menides. 

Concepţia herakleitiană şi eleatică a unei lumi în vecinică devenire sau în nesdruncinat 
statism a stabilit încă din adâncurile antichităţii dualitatea tipurilor de răsfrângere a lumii 
şi de temperamente filosofice, a căror alternanță şi asimilare în doze variate alcătuesc istoria 
morală a Europei. Incă din aceste îndepărtate timpuri ale veacului al VI-lea și V-lea 
a. Chr. lumea a fost, pentru reflecția filosofică, disolvată când în fluidități, când concen- 
trată în soliditate. Această împrejurare a apărut uneori istoricilor filosofiei şi chiar acum 
în urmă unul din aceştia, profesorul Karl Joël, a întreprins o nouă analiză istorică a cugetării 
europene, considerată în alternanța concentrărilor și desfacerilor ei. Titlul interior al cărții 
lui Joël, poartă astfel însemnarea caracteristică: „Der Wandel der Weltanschauung im 
geschichtlichen Wechsel von Bindung und Lösung“. 

Puținele fragmente care ne-au rămas dela Heraklit și dela Eleați nu ne permit a 
cunoaște mult mai mult decât principiul filosofiei lor. Este sigur dealtfel că desvoltările s'au 
polarizat abia mai târziu în jurul principiului central și anume în două structuri unitare, 
care ne ingădue astăzi de a vorbi de o concepție eleatică și herakleitiană a lumii și a 
vieţii, independent de promotorii lor antici și uneori în contradicție cu punctele de vedere 
representate în întruparea istorică antică a acestor două curente. Așa, de pildă, panteismul 
care se încadrează pentru noi, după cum vom vedea îndată, în concepția herakleitiană, 
sa asociat în antichitate cu punctul de vedere eleatic. Pe baza afirmației tumii ca deve- 
nire sau statism, tezele filosofice sau grupat în decursul timpului întrun fel care n'a fost 
al începutului. Pentrucă în această încercare de a stabili locul lui Goethe în cultura modernă 

şi în rapòrt cu timpul nostru ne vom referi fără incetare la aceste două conceptii, este 
necesar din capul locului a le defini prin trăsături succinte. 

Aşa dar, pentru concepția eleatică, în înțelesul foarte extins pe care-l dăm noi cuvân- 
tului, lumea este un întreg închis și static. Icoana universului așa cum a fost închegată 
către sfârşitul Antichității de către Ptolomeu a transportat viziunea eleatică a lumii din 
planul metafizic, în planul astronomic. Creștinismul a preluat această viziune, căci pentru 
cugetarea creştină, lumea înțeleasă ca o creație a lui Dumnezeu, nu mai aveă nevoe de 
mișcarea menită so apropie de niște ţinte care mwar fi fost realizate de puterea infinită și 
perfectă a Divinităţii, chiar din primul moment al creaţiei. Pentru cugetarea tipică a 
Evului-Mediu, lumea cea adevărată, care apare raţiunii, era așa dar făcută din acele 
universalia, esența eternă și imuabilă a lucrurilor. Se înțelege că față de această lume 
deplin închegată, Dumnezeu nu puteă fi înţeles altfel decât rămânându-i exterior. Viziunea 
eleatică a lumii a primit deci sprijinul pietăţii creștine, afirmând un Dumnezeu transcendent 
creației. Incadrat în aceste rosturi nesdruncinate ale lumii, se înțelege apoi că individului 
nu-i rămânea puterea eficace de a-și croi singur soarta. Resemnarea şi contemplația în 
mijlocul unei lumi în care ne este dat numai să ne trăim lotul prescris în armonia cosmică, 
este concluzia etică a concepției eteatice pe care a tras-o mai cu seamă stoicismul antic. 

Concepţia herakleitiană afirmă într'acestea un univers în vecinică devenire şi, după 
cum trebue să adăugăm îndată, infinit. Ambele aceste idei apar deodată în timpul Renaş- 
terii. Un om ca Nicolaus Cusanus a avut în același timp ideia universului ca proces şi a 
infinității lui. Universul, raționa Cusanus, nu poate fi limitat, căci atunci ar mai trebui să 
existe ceva în afară de el şi atunci n'ar mai fi univers. Universul trebue să fie deci infinit. 
Universul este apoi desfășurarea opozițiilor care se găseau întrunite în unitatea divină. 
Pentru a desemnă acest proces Cusanus întrebuință termenul de explicatio, dar şi pe acela 
foarte caracteristic şi modern de evolutio. Inţelegerea lumii ca proces a avut nevoe până 
a se statornici definitiv de acea conștiință de sine a omenirii în timp, care n'a devenit 
posibilă decât odată cu receptarea activă a culturii antice în timpul Renașterii. Comparaţia 
lumii celei noui cu lumea veche duceă neapărat la concluzia că între amândouă sa 
petrecut o schimbare, ba poate chiar un progres: o idee care apăreă limpede în frumosul 
paradox al lui Bacon, după care adevărații „antici“ suntem noi, în timp ce epoca pe 
nedrept numită „antichitate“ este în realitate tinerețea lumii. Spiritul istoric, cucerit în 
acest fel al lumii moderne de a se consideră în perspectiva timpului, a fost aplicat stu- 
diului naturii abia în secolul trecut şi a reușit să se impună cu multă greutate. Incă la 
începutul veacului trecut, Cuvier apără cu multă strășnicie teza așa numitei „fixități“ a 
spețelor animale şi vegetale, un rest tardiv şi decolorat al universalelor imuabile în care 
credea evul-mediu. Curând însă înțelegerea istorică a naturii ca proces isbândi peste tot 
şi noua teorie primi numele de evoluționism, un termen derivat din acela pe care îl 
întrebuințase Nicolaus Cusanus cu patru sute de ani mai înainte. 

Devenirei universale nu í se poate cunoaşte nici un termen. Ea este infinită. Nu 
cumva atunci Dumnezeu, Ființa infinită, este însăși devenirea universală? Nu cumva 
Dumnezeu este interior, imanent creației? Gândul acesta a luminat în câteva din cugetele 
Renașterii. Concepţia neo-herakleitiană devenia astfel panteistă și se opunea transcenden- 
talismului creștin. De fapt, panteismul a fost concepția religioasă tolerată mai bine de 
ştiinţa evoluționistă modernă. Panteismul fisiomonistic al lui Haeckel este aci un exemplu 
între altele, Dacă Dumnezeu este apoi interior creaţiei, atunci el nu comandă din afară omului 
legea morală și nu o garantează prin acea înfricoșată autoritate care întovărășeşte toate 
revelațiile verbului său. Dumnezeu străbătând întreaga creație, poposește în conștiința omului 
sub forma legii morale. „Conștiința, spuneă Rousseau, este un instinct divin“. Inzestrat cu 

acest îndemn și existând într'o lume care cunoscând mișcarea, își poate propune trans- 
formările și progresele cele mai mari, se înţelege că omul modern va prețui fapta şi 
creația ca bunul cel mai înalt al vieţii sale. Fapta cu orice preț și mai presus de toate 
este binele suprem într'o lume devenită ca o pastă moale în mânile lui. Această valorificare 
modernă a faptei a fost bine pusă în lumină de către Lessing care susținea că dacă 
Dumnezeu i-ar oferi cu o mână adevărul şi cu cealaltă drumul către el, lupta pentru a-l 
cuceri și a-l cunoaște, war stă la îndoială să aleagă pe cea din urmă. Această înaltă prețuire 
a faptei, elimină însă pe de-a întregul vechiul ideal moral isvorit din concepția unei lumi 
statice, în care omului nu-i rămâne altceva de făcut decât s'o înțeleagă și s'o contemple. 
Când se deplânge dispariţia idealurilor înţelepciunii din epoca noastră, se constată de fapt 
trecerea dela concepția de viață eleatică la noua concepție herakleitiană. 

Concepţia herakleitiană a avut în tot decursul veacului al XIX-lea preponderanța. 
Cu tot răsunetul eleatismului lui Schopenhauer, ceeace a învins până la urmă a fost 
concepția contrarie. Civilizaţia democratică și burgheză a veacului al XIX-lea a găsit 
filosofia sa proprie în viziunea unei lumi în necontenită prefacere, capabilă să fie îndrumată 
prin voința liberă a omului. Ceeace era într'acestea prețuit mai mult printre valorile morale, 
era individualitatea originală, creatoare și liberă, stăpână pe rațiunea care o putea cătăuzi 
deopotrivă în problemele teoretice şi în împrejurările practice ale vieţii. Principiul autorității 
suferi o profundă sdruncinare atât în domeniul gândirii filosofice, cât și în al vieții sociale, 
fiind înlocuit pe toată linia cu principiul liberei discuţii și al liberei determinări a individului. 
Știința, democraţia şi toleranța religioasă se întruneau într'o structură unitară în care 
secolul își găsia expresia cea mai adecuată. 

Abia în anii care au urmat răsboiulul, criticii vremii au putut recunoaște semnele 
unei noui orientări către eleatism. Ritmul observat de Karl Joël în decursul întregei istorii 
a spiritului european pare a se îndrepta din nou dela desfacere, către o nouă concentrare. 
O nouă voință de regrupare, sub semnul unei noui legături, pare a deveni sensibilă într'o 
serie de manifestări ale spiritului european. Fascismul italian, deopotrivă cu sovietismul 
rusesc tind a reintroduce pe individ în forme colective şi autoritative de viață. In politică 
şi în economie, libera determinare a individului pare a tinde să fie înlocuită cu acțiunea 
unui plan general care îl înglobează și îl folosește. In această vreme, printr'o atracție a 
ideilor care nu este decât prea firească, cugetarea contemporană începe a consideră ca 
adevăratul obiect al cunoștinței filosofice esențele eterne și imuabile ale lucrurilor, fie că 
noua îndrumare pornește dela mișcarea neo-tomistă sau dela fenomenologia lui Husserl. 
Preţuirea herakleitiană a faptei începe a fi resimțită de mulți ca exagerată, în timp ce par 
a se bucură tot mai mult de o nouă prețuire vechile idealuri ale înțelepciunii care se 
devotează ideilor eterne ale adevărului, binelui și dreptății absolute. Și, lucru demn de 
observat, în aceiași vreme se răspândește tot mai mult concepția tui Albert Einstein despre 
un univers limitat. | 

Ciocnirea celor două concepţii despre lume și viață în interiorul epocii noastre este 
răspunzătoare de acel sentiment de criză, de nehotărire și lăuntrică sfâșiere care urmăreşte 
pe cei mai mulți dintre noi. Elementele principale ale formaţiei noastre aparțin civilizaţiei 
herakleitiene care ne-a precedat, dar cu ajutorul lor calea adaptării la lumea care se 
vestește este plină de dificultăți, dacă nu cu totul inchisă. In aceste greutăți ale momentului, 
acei care socotesc posibilă şi utilă o întoarcere către un nou ev-mediu al colectivismului, 
al dogmei şi al autorităţii, sacrifică pe individ cu o ușurință la care el însuși nu consimte 
la fel. Trestia gânditoare a lui Pascal se îndoae profund sub suflarea furtunoasă a vremii, 
dar păstrează chiar în faţa puterilor care vor s'o frângă, conștiința autonomiei și a valorii 
ei intime nepreţuite. Cultura europeană, bogată prin niște tradiţii pe care nu le poate 

singură desminţi, tinde în aceste împrejurări către o sinteză în care să se întrunească 
libertatea individului cu o normă care s'o domine şi s'o tempereze, excluzând deopotrivă 
deslănțuirea anarhică a unui individualism fără frâu, ca și tirania oarbă a oricărei dogme 
filosofice și sociale, In Răsăritul desvoltat în afară de marile tradiţii de cultură ale Europei 
sau care a primit numai infiltrațiile superficiale ale acestora, va fi fiind cu putinţă înlănțuirea 
omului întrun nou ev-mediu, nu însă și în țările de cultură ale Europei. Pentru acestea 
din urmă nu poate valoră nicidecum formula unui neo-medievalism, ci a unui neo~ 
clasicism, în care omul descătușat prin cinci veacuri de civilizaţie herakleitiană, ajuns însă 
conştient de consecinţele neprielnice ale libertăților sale practicate cu abuz, va consimți 
singur să se disciplineze și să se limiteze. In această căutare a unei noui forme de viață, 
care să-i garanteze libertăţile îndividuale, evitându-i excesele lor, europeanul găsește în 
opera lui Goethe îndreptarul necesar. Suta de ani care ne desparte de moartea lui Goethe 
a refăcut astfel însemnătatea lui acută, întrun moment în care cultura europeană caută 
să se salveze pe calea unei adaptări la nouite forțe apărute în preajma sau chiar în sânul 
ei. Această virtute a operii lui Goethe se explică prin universalitatea culturii şi in- 
spirației lui, în care a fuzionat armonios descătuşarea herakleitiană cu limitarea eleatică, 
întrun fel rămas exemplar pentru timpul nostru, 


+ 
x x 


Elementele herakleitiene ale operii lui Goethe pot fi identificate deopotrivă în legătură 
cu viziunea sa religioasă, cu teoriile sale științifice şi cu unele din punctele moralei sate. 
Transcendentalismul creștin n'a putut cuceri în deobşte adeziunea lui Goethe. Panteismul 
spinozist îi vorbise mai puternic încă din acele zile ale tinereţii sale, de care își aminteşte 
în „Dichtung und Wahrheit“ (IV, 16). Credinţa întrun Dumnezeu imanent naturii rezultă 
oarecum din experiențele sale de poet. Darul său poetic eră atât de firesc și spontan, 
încât el nu puteă crede că acest principiu spiritual al creației ar puteă fi ceva deosebit 
de natură. Puterea inspirației sale socotea Goethe a o deține dela natură, după cum către 
natură se îndreptau privirile sale. Ambele motive sunt notate în „Dichtung und Wahrheit“ + 
„„Ajunsesem să consider ca natură talentul poetic care se găsiă în mine, cu atât mai mult, 
cu cât obiectul acestui talent eram înclinat a-l vedeă în natura exterioară“. Panteismul 
spinozist nu ne apare astfel în aceste pagini ale amintirii, ca un sistem filosofic adoptat 
pentru motive savante, ci ca un fel de a înțelege lumea către care Goethe se va fi 
simţit atras prin afinitățile unei constituţii morale care nu se simția niciodată desdoită din 
natură. Experiența intimă din care se desvoltă transcendentalismul este totdeauna a unui 
om care se găseşte în opoziție și in conflict cu restul naturii. Dar o astfel de trăire nu face 
parte din cercul experiențelor lui Goethe, constituție prin excelenţă firească, spontană şi 
sensuală. In privirile unui astfel de om, lumea nu se constitue ca un ansamblu de planuri 
dispuse succesiv în adâncime. Dincolo de planul sensorial al realităţii, un astfel de om nu 
poate presupune un plan spiritual. „Natura mare nici sâmbure, nici coajă, exclamă 
Goethe, ea este toată dintr'odată“, 


Natur hat weder Kern, noch Schale, 
Alles ist Sie mit einem Male. 


De aceea ne învață Goethe în „contemplarea naturii să considerăm unul ca totul; 
nimic nu este înlăuntru, nimic nu este în afară: căci ceeace este înlăuntru este şi în afară. 


ati 


Cuprindeţi deci fără întârziere taina sfânt deschisă“. 


100 


© BCU Cluj 


Musset im Naturbetrachten 

Immer eins wie alles achten: 

Nichts ist drinnen, nichts ist draussen : 
Denn was innen, das ist aussen. 

So ergreifet ohne Sãumnis 

Heilig öffentlich Geheimnis. 


Dar în această asimilare a suprafeței cu adâncimea universului, a manifestării cu 
înțelesul ei, se înțelege că Dumnezeu nu va mai fi Fiinţa care depăşeşte lumea. Pentru 
această înțelegere, Dumnezeu va fi mai de grabă interior lumii și prezent în oricare din 
manifestările ei. De aceea își insuşeşte Goethe cuvintele lui Giordano Bruno, filosoful 
panteist al Renaşterii, pe care încă din tinerețe îl apărase împotriva atacurilor lui Pierre 
Bayte. „Ce-ar fi un Dumnezeu, se întreabă cu uimire Goethe, care ar lucră din afară, lăsând 
marele Tot să se învârtească în cerc după degetul său! Unui Dumnezeu î se cuvine să 
miște lumea din lăuntru. Natura fiind în Dumnezeu, Dumnezeu în Natură, aşa că tot ce 


Sat 


în El există, trăeşte și urzește, să nu zădărnicească forța şi spiritul Său“, 


Was wâr'ein Gott, der nur von aussen stiesse, 
Im Kreis das All am Finger laufen liesse! 
Ihm ziemt's, die Welt im Innern zu bewegen, 
Natur în sich, sich în Natur zu hegen, 

So dass, was in Ihm lebt und webt und íst, 
Nie Seine Kraft, nie Seinen Geist vermisst. 


Dumnezeu interior creației este în acelaşi timp forță şi activitate. Un principiu activ 
„străbate natura, plăsmuind și transformând, legând între ele infățișările deopotrivă şi separând 
pe cele desbinate. Ceeace uimește mai cu seamă pe Goethe în contemplarea naturii este 
mișcarea ei necontenită, intocmai ca pe Faust care privind semnele macrocosmului în 
cartea de magie, știe s'o evoace minunat: „O, iată cum se țese totul întrun întreg! Cum 
unul trăește şi lucrează în celălalt! O, iată cum forțele cerului se urcă și coboară, trecându- 
şi din mână în mână căldările de aur! Cu vibrații răspândind miresme binecuvântate, 
pătrunzând din cer prin pământ, ele fac să răsune armonios întregul“. 


Wie alles sich zum Ganzen webt, 

Eins în dem andern wirkt und lebt? 

Wie Himmelskräfte auf und nieder steigen 
Und sich die goldnen Eimer reichen? 

Mit segenduftenden Schwingen 

Vom Himmel durch die Erde dringen, 
Harmonisch ali das All durchklingen ? 


Această înțelegere a lumii ca viață şi activitate îndreaptă simpatiile lui Goethe către 
teza transformistă, al cărui succes în știința modernă trebuia să fixeze numele lui Goethe 
cu încă o legătură de îndrumările capitale ale culturii noastre. Cu toate acestea, transfor- 
mismul lui Goethe nu afirmă seria filogenetică neîntreruptă a spețelor vegetale și animale, 
ci desvoltarea lor dintr'un organ unic, ca d. p. a tuturor plantelor cu întreaga bogăţie 
diferențiată a elementelor lor dintr'o frunză primitivă, căreia îi dă numele de „Urpflanze“. 
„O, iată cum totul se țese într'un întreg“, exclamase Goethe în „Faust“, Această reprezentare 

a felului în care aspectele naturii se tes în întreguri solidare îl duce la ideia. unității de 
plan a naturii (o idee pe care o formulează puţin mai târziu și un naturalist de talia lui Geof- 
froy de Saint-Hilaire). Unitatea de plan a naturii îi îngădue lui Goethe să recunoască în toate 
organele plantei frunze modificate, în toate oasele craniului diferențieri ale vertebrelor și 
să descopere prezența osului intermaxilar ia om, pe care anatomiștii desnădăjduiseră să-l 
mai poată identifica vreodată. 

Făpturile naturii sunt pentru Goethe ca niște opere de artă. Și după cum Kant arătase 
că arta își are finalitatea în sine însăşi, de oarece perfecta ei economie internă nu serveşte 
niciunui scop exterior, Goethe crede a putea afirma acum același lucru despre organismele 
animale. Ceeace stârneşte uimirea poetului, contemplându-le, este perfecta lor unitate 
organică, în care activitatea universală pare a fi ajuns la liniște şi armonie. „Orice animat, 
ne va spune deci Goethe în „Die Metamorphose der Tiere“, își este sie-insuşi scop. El 
apare desăvârșit din sânul naturii și procrează copii desăvârşiți. Toate membrele lui 
se formează după legi eterne şi forma cea mai rară reproduce în taină modelul ei 
străvechiu (Urbild)“. 


Zweck sein selbst ist jegliches Tier, vollkommen entspringt es 
Aus dem Schoss der Natur und zeugt vollkommene Kinder. 
Alle Glieder bilden sich aus nach ew'gen Gesetzen, 

Und die seltenste Form bewahrt im Geheimen das Urbild. 


Dacă examinăm cu atenţie concepția goetheană despre activitatea universală, observăm 
că încă dela acest fundament viziunea herakleitiană se îmbină cu aceea eleatică. Totul 
este, fără îndoială, în activitate, pentru Goethe, dar această activitate integrează pretu- 
tindeni toturi unitare şi în cele din urmă marea unitate armonică a macrocosmului. 
Activitatea universală, „furtuna de fapte“, „marea cea eternă“ se desfăşoară astfel într'un 
cadru de stabilitate. Aceiași îmbinare isbuteşte s'o obțină Goethe şi în problema morală. 
Din etica herakleitiană se desfăşoară marea viziune a lui „Faust“, Evocarea semnelor 
macrocosmului și a spiritului pământului, țesând activ la „răsboiul timpului“, încă de la 
începutul tragediei, stârnește în sufletul lui Faust împulsul spre activitatea deapururi trează. 
Infometatul de fericire îşi vinde dracului sufletul, pentru o singură clipă, căreia i-ar putea 
spune: „întârzie puţin, ești atât de frumoasă“. Reprezentarea fericirii cu dorința de a opri 
clipa, de a suspenda timpul, i-a apărut şi lui Rousseau. Dar deosebirea dintre Rousseau 
şi Goethe marchează bine avântul herakleitian al eticei goetheene, în acest aspect al ei. 
Rousseau credeă în adevăr a fi găsit situația în care omul și-ar putea spune: „aşi dori 
ca această clipă să dureze totdeauna“. „Les rêveries d'un promeneur solitaire“ aduc (în 
a cincea preumblare) descrierea acelui extaz în mijlocul naturii, în care omul nu se bucură 
„de nimic exterior sieşi, de nimic altceva decât de sine însuși și de propria sa existenţă ; 
atâta timp cât această stare durează, omul îşi ajunge, întocmai ca un Dumnezeu. Sentimentul 
existenţii despuiat de orice altă afecțiune este prin el însuși un sentiment prețios de mulțu- 
mire şi de pace, care ar ajunge pentru a face existența scumpă și dulce aceluia care ar 
şti să îndepărteze toate impresiile terestre şi sensuale care ne distrug fără încetare“. Extazul 
în mijlocul naturii și în plenitudinea sentimentului de sine nu-i ajunge însă lui Faust, care 
nu doreşte să oprească decât acea clipă a vieții care se stinge şi în care bătrânul întrevede 
viitorul unui popor liber şi fericit, înflorind pe meleagurile smulse valurilor mării. Dumnezeu, 
închipuit de data aceasta ca o ființă transcendentă, desface legătura omului cu Dracul, 
căci principiu al activității eterne, el poate mântui acum, „pe acel care a năzuit fără 
încetare“. Ideia fundamentală a tragediei se desvoltă astfel din acea etică herakleitiană 

a activității prețuită ca bunul suprem, care îl făcea pe Lessing să prefere ostenelile cuceririi, 
rezultatelor ei oferite cu ușurință. 

Preţuirea activității ca bunul suprem, aduce cu sine concluzia potrivit căreia criteriile 
valorificării morale trebuesc căutate în om, iar nu în afară de el. Etica activității este 
astfel o etică imanentistă. Metafizica imanentistă se uneşte în cugetarea lui Goethe cu 
etica imanentistă. Transcendentalismul vechilor morale este absolut lichidat pentru Goethe. 
Nici frica de chinurile rezervate păcătoşilor dincolo de moarte, nici ascultarea acordată 
unor legi impuse conştiinţei din afară, nici practica virtuţii reci și impersonale nu mai 
joacă vreun rol în pictura acelui superior caracter moral pe care îl zugrăvește Goethe sub 
titlul „Bekentnisse einer schânen Seele“, în „Wilhelm Meisters Lehrjahre“. „Puteam recu- 
noaște greșeala mea, spune nobila femeie care se spovedeşte acolo, dar recunoașterea acesteia 
nu se întovărăşeşte cu nicio frică. Teama de iad nu mi-a apărut niciodată, ideia unui 
spirit rău și a unui loc de chin și pedeapsă [după moarte nu puteă găsi niciun loc în 
cercul ideilor mele. Găsiam că oamenii cari trăesc fără Dumnezeu şi a căror inimă este 
închisă încrederii și iubirii faţă de Nevăzut, sunt atât de nenorociţi, încât iadul și chinurile 
lui externe mi se păreă a le făgădui mai de grabă o alinare, decât a-i amenința cu o 
întărire a pedepsii lor“ Legea și comandamentul moral nu ocupă deasemeni nici un loc 
în viața morală a eroinii lui Goethe. „Nu-mi aduc aminte de nicio poruncă, mărturiseşte 
ea, nimic nu-mi apare în forma unei legi“. Cât despre practica virtuţii, ce cumplită ironie 
în observaţia că „cei zece ani petrecuţi într'o viață mai mult decât virtuoasă, wau împie- 
dicat grozăvia pe care am recunoscut-o în cele din urmă să steă adânc ascunsă în sufletul 
meu“. Viața morală nu se constitue astfel sub presiunea niciunuia din acești factori exteriori, 
cum sunt pedeapsa, porunca şi principiul moral; ea se desvoltă numai din spontaneitatea 
naturii noastre, ca o prelungire a puterii organizatoare care străbate lumea: „Intreaga ființă 
a lumii stă în fața noastră ca un bloc de piatră în fața meșterului constructor, care numai 
atunci îşi merită numele, când .din-aceste întâmplătoare masse naturale poate constitui o 
icoană, apărută mai întâiu spiritului său, cu cea mai mare economie, finalitate şi solidaritate. 
Totul în afară de noi şi, după cum pot spune, totul în noi este doar element; dar adânc 
în noi locuește forța creatoare care poate face ceeace trebue făcut și care nu ne îngădue 
să ne odihnim câtă vreme, întrun fel sau altul, n'o vedem realizată în afară de noi înșine“ 
Fără îndoială că imanentismul eticii activității nu putea fi exprimat cu mai multă forță 
şi limpezime. 

Dar activitatea pentru a deveni cu adevărat eficace trebue să se limiteze, adică să 
se disciplineze şi să se specializeze. Acestea sunt nouile valori eleatice ale eticei lui 
Goethe, prin care herakleitismul ei se temperează. Pornit din „Sturm und Drang“, poetul 
a trebuit să consacre ani îndelungi studiului artei antice, observației naturii, treburilor 
practice ale statului, pentru a cunoaşte valoarea disciplinei. Un ecou al acestor lupte şi 
înfrângeri de sine l-a fixat şi desvoltat Goethe în „Iorquato Tasso“. lată-l deci pe ma- 
rele poet al Renașterii, răsfățatul curții din Ferrara, dorindu-se descătuşat din lanţurile 
civilizaţiei, înapoi către epoca de aur a umanității, în care „oamenii îmbătați de plăcere 
se .răspândeau ca o turmă veselă pe pământul liber... în care şearpele se pierdea nevi- 
novat în iarbă... şi orice pasăre în văzduhul neîncătuşat și orice animal, rătăcind pe dea- 
luri şi prin văi, vorbea omului, spunându-i: Ingăduit e tot ce place“. Dar elanul neîn- 
grădit al poetului se loveşte şi se frânge de legea și disciplina incarnate în caracterul lui 
Antonio. Poate nu e moment în repertoriul tragic mai săgetător decât acela în care Tor- 
quato, înfrânt şi izolat, apucă toiagul pribegiei, pentru a porni spre o soartă necunoscută. 
Viziunea berakleitiană și eleatică a vieţii, viața ca fluviu şi ca stâncă şi limitare sunt con- 
fruntate aci în tragica lor opoziţie. De ce-a creiat natura valurile, dacă ele trebue să se 

sfarme de stânci? „Puternica natură care a înfipt stâncile în pământ, a dat valurilor miș- 
care. Ea trimite furtuna și valurile se alungă, se umilă şi se apleacă înspumate. Soarele 
se răsfrângea frumos în valuri şi stelele se odihneau la pieptul plin de legănări al lor. In- 
tunecată-i strălucirea de altădată; pierită e odihna. Nu mai mă recunosc în primejdie și 
mărturisirea nu mai mă ruşinează.... O, te cuprind cu amândouă mâinile, Antonio! Așa 
cum corăbierul se 'ncleştează în cea din urmă clipă de stâncile de care s'a sdrobit“, 


Die măchtige Natur, 
Die diesen Felsen griândete, hat auch 
Der Welle die Beweglichkeit gegeben. 
Sie sendet ihren Sturm, die Welle flieht 
Und schwankt und schwilit und beugt sich schäumend über. 
In dieser Wage spiegelte so schön 
Die Sonne sich, es ruhten die Gestirne 
An dieser Brust, die zärtlich sich bewegte. 
Verschwunden ist der Glanz, entfloh'n die Ruhe. 
Ich kenne mich in der Gefahr nicht mehr 
Und schäme mich nicht mehr, es zu bekennen. 
Zerbrochen íst das Steuer, und es kracht i 
Das Schiff an allen Seiten; berstend reisst i 
Der Boden unter meinen Füssen auf! 
Ich fasse dich mit beiden Armen an? 
So klammert sich der Schiffer endlich noch 
Am Felsen fest, an dem er scheitern sollte. 


„Torquato Tasso“ afirmă valoarea disciplinei numai întrucât ea constitue o limită de 
care pasionalitatea eroului se sdrobeşte. Puterea ei binefăcătoare ne apare abia în Ifigenia, 
sfânta fecioară ocrotită de Diana, care mângâe şi linişteşte delirul lui Oreste, induplecă și 
îndulcește setea de sânge a regelui Thoas. „Sufletul frumos“ care se spovedeşte în „Wilhelm 
Meister“ e înfățișat în Ifigenia în acțiunea lui liniștitoare și civilizatoare printre oameni. Acel 
care a cucerit pentru sine libertatea intimă ştie că are acum datoria să slujească legii. Și 
după cum activitatea universală se integrà în armonia cosmică, după cum ea restituia 
pretutindeni întreguri unitare şi organice, libertatea omenească aduce cu sine imperiul 
legii, restabilind o viață omenească a ordinei, a calmului și a disciplinei. Marile accente 
de puritate cu care se încheie „Ifigenia în Taurida“, aducând cu ele potolirea pa~- 
siunilor, înlăturând abuzul și înșelăciunea, conţin oarecum culminarea înțelepciunii lui 
Goethe. 

Acestor îndrumări Goethe n'a mai avut să le adauge decât aceea că omul trebue 
să-şi desvolte activitatea în cercul unei specialități restrânse. Măestria în viaţă, o năzuință 
care i-a însuflețit pe Goethe tot timpul, nu se poate obține decât prin limitare, ne spune 
un vers al bătrâneţii poetului. „In der Beschränkung zeigt sich erst der Meister“. Astfel 
Faust sfârşeşte prin a fi inginer și Wilhelm Meister intră într'o viață nouă, devenind 
hirurg. Asociaţia de înțelepciune și meşteşug al vieţii care il călăuzise pe Wilhelm Meister 
prin căi tainice, îi lămurește acum principiul ei: „Cine dorește să devină tovarășul 
nostru, trebue să stăpânească în chip adânc o specialitate oarecare“. La ce bun așa numita 
„cultură generală“ care lipseşte pe om de un centru de grupare și organizare a puterilor 
sale. „Ceeace are însemnătate, í se spune lui Wilhelm Meister, este ca cineva să pri~ 
ceapă ceva bine şi să-l poată face ca nimeni altul în jurul său“. De reţinut este însă 

că astfel de revelații i se fac lui Wilhelm Meister abia la sfârşitul anilor săi de învăţă- 
tură și după ce puterile sale se răspândiseră larg, rătăciseră îndelung și se încercaseră în 
multe direcţii. Specialitatea în înţelesul lui Goethe, este în felul acesta un factor de integrare 
a puterilor omeneşti eliberate mai înainte. Dacă Wilhelm Meister ajunge și se stabilește 
intro specialitate, împrejurarea nu se datoreşte cumva dorinței sale de a renunța la 
plenitudinea omenească, ci aceleia de a organiza și închide această plenitudine într'o 
unitate limitată, in care acțiunea și eficacitatea ei să se producă mai bine, decât 
dacă i sar fi lăsat liber câmpul deschis al tuturor rătăcirilor. Viziunea herakteitiană şi 
eleatică sau îmbinat şi în aceste. stipulări ale artei vieții. 


Ei 
+ x 


Marea însemnătate a operii lui Goethe în cultura europeană stă în faptul că ea a slujit 
ca un neîntrerupt corectiv al eí. Faţă de raționalismul superficial al veacului al XVIII-lea, 
opera lui Goethe a însemnat un apel la viața mai adâncă și la plenitudinea personalităţii 
omeneşti. Neo-humanismul goethean a fost astfei un mijloc de întrecere al iluminismului, 
care culmina deopotrivă în înțelegerea mecanicistă a lumii şi în orientarea hedonistă a 
moralei. Prin Goethe, cultura europeană s'a putut ridică şi privi mai departe decât idea- 
lurile stabilite în două veacuri de raţionalism cartesian. Apoi, față de convenţionalismul 
artificial în care decăzuse literatura iluminismului, opera de tânăr a lui Goethe a regăsit 
iarăşi isvoarele marilor pasiuni. Răsunetul lui Werther a fost astfel deschizător de drumuri. 
In același timp, omul socializat la extrem al veacului său și micşorat în consecință, este 
înlocuit în viziunea lui Goethe prin individualitatea puternică, singuratică şi rebelă. Tita- 
nismul lui „Goetz von Berlichingen“, al lui „Prometheu“ și „Mohamed“ înzestra omenirea 
modernă cu noui mituri ale puterii generoase şi creatoare. Romantismul a desvoltat unele 
din orientările lui Goethe, ţintind totuși mai departe decât acesta o dorise. Faţă de su~ 
biectivismul romantic, față de diletantismul sentimentului mistic și poetic, Goethe putea 
fi deci invocat pentru a valorifică atitudinea orientată către cunoștința și stăpânirea lumii 
exterioare, către acceptarea liberă și demnă a normelor obiective de viaţă, a legii și a 
disciplinei. Opera lui Goethe devenia astfel un mijloc de depășire a romantismului, după 
cum cu câteva decenii mai înainte în semnul ei se putea încercă întrecerea ilumi- 
nismului. 

Suta de ani care sa scurs dela moartea lui Goethe a desvoltat apoi unele din îndru- 
mările degajate din opera lui Goethe, dacă nu tocmai sinteza lor. Faustismul a cucerit 
întreaga noastră planetă, prelucrând-o şi transformând-o pe imense întinderi. Invăţătura 
revelată în „Wilhelm Meister“, după care „supremul merit al omului este de a influența 
cât mai mult condiţiile sale, lăsându-se determinat cât mai puțin de ele“, a găsit o largă 
ascultare. Năzuinţa europeană de a imprimă o pecete omenească peste întreaga fire şi de 
a face libertatea omului mai puternică decât determinismul naturii, își găseşte în „Faust“ 
şi în „Wilheim Meister“ miturile lor poetice. Dar întocmai cum romantismul ţintise prea 
departe, bătaia de puşcă a faustismului a fost judecată prea lungă. Aspiraţia de a cu- 
noaște, de a stăpâni şi prelucră lumea exterioară, exercitată cu exces, abate pe om dela 
sine însuși, dela munca de înălțare și purificare a personalităţii sale. Libertatea necesară 
operii de creaţie se poate transformă ușor în anarhie. Specialitatea pe care trebue să se 
întemeieze sforțarea de prelucrare a lumii, poate îndepărtă pe om dela folosința plenitudinii 
sale omenești. In critica timpului, această întreită primejdie care bântue cultura noastră a 
putut fi deci cu bună dreptate pusă în legătură cu temeiul ei faustic. Dar pentru a învinge 
această primejdie, vremea noastră, întocmai cu epocele care au urmat iluminismului și 


105 


© BCU Cluj 





romantismului, recunoaşte tot în opera lui Goethe corectivul ei. Veacul nostru heraklei- 
tian prin excelenţă, al dinamismului, al libertății și al creației, a folosit mai cu seamă pre~. 
ceptele herakleitiene ale metafizicei şi eticei lui Goethe. Dar acum când noui îndrumări 
eleatice tind să corecteze excesele herakieitiene ale secolului lăsat în urmă, apelul la 
opera lui Goethe e cu atât mai necesar, cu cât în ea găsim mijlocul de îndreptare, dar 
nu de distrugere a lumii care ne-a produs. Astfel, pentru a treia oară în cei o sută cinzeci 
de ani decând opera lui Goethe lucrează în lumea modernă, influența ei se dovedește 
binefăcătoare. Cine întreprinde astăzi studiul operii lui Goethe, regăseşte astfel un teren 
de certitudini și o atmosferă de inviorare, de care oricine are trebuință în aceste zile 
dăruite nouă de Ananke, cumplita zeiță a Nevoi, 

G O E T H E 


CUVINTE DIN ADÂNC 


— ÎN STIL ORFIC — 


Aalpuwv, Demon Ca ’n ziua care lumii ’ntâiu te-a dat 
Sta soarele *'n loc salutând planeții, 

Tu te-ai născut şi ai crescut treptat, 
Urmându-ți legea care te-a dat vieții. 
Nu poți fugi de tine ne'ncetat, 
Așa au spus Sibile și profeții; 
Nici timpul și nici forța nu sfâșie 
Forma "'nchegată, ce trăește vie. 


Tóxn, Hasard Dar granița severă, o 'nconjoară 
Ceva ce-i schimbător, în noi și 'n toate; 
Tu creşti în lumea care te 'mpresoară 
Şi faci ce face altul și socoate. 
In viaţă totu-i şubred, totul sboară : 
E-un joc de mici nimicuri ne'nchegate. 
Dar iată cercul anilor se 'ntinde : 
Aşteaptă lampa flacăra ce-aprinde, 


"Eipws, Iubire Ea nu 'ntârzie ! — lată-l se prăvale 
Din cerul unde sa 'nălțat in sbor. 
Coboară ’n jos pe aripi de petale, 
Desmiardă frunți și sâni cu 'n gest uşor 
Şi dă să fugă dar se 'ntoarce ’n cale: 
E-atât de dulce "nfricoșatul dor. 
Sânt inimi ce de-avalma, se îmbină, 
Dar cea mai bună unuia se 'nchină. 

"Avâyum, Soartă 


Enis, Speranţă 


Şi-acum e iar precum fu scris în stele: 
E lege şi poruncă; orice-ai face, 

Rămii în veci supus voinței grele 

lar bunul-plac în față-i pururi tace ; 
Ce-ţi este drag smulgi inimei rebele, 
Voința gărgăunii ti-i preface. 

Şi-așa sântem, cu anii ce-au trecut, 
Mai în cătuşe ca la început. 


Dar granițele-acestea tot se taie, 
lar poarta grea, în zidul larg, săpată, 
Zăvoarele la urmă 'şi incovoaie! 
Uşor se mișcă-o ființă ne'nfrinată: 
Din nori, din ceață, din fiori de ploaie 
Ea ne înalță sus înaripată — 
Voi o cunoaşteţi, cerul tot îl scurmă — 
Un fâlfâit! Eonii zac în urmă... 
Trad, Ion; Sân=Giorgiu 

GOETHE, MARELE EUROPEAN! 


DE 
DRAGOȘ PROTOPOPESCU] 


(Goethe a fost un mare cochet al sufletului. Toaleta eului l-a preocupat mai mult 
decît orice. Dar, această ocupaţie e tipic europeană. Nici Americanii tuturor standardi- 
zărilor mercantile, nici Rușii colectivismului sovietic nu o au. Ambele aceste civilizații 
merg spre cantitate. Calitatea e o artă a spiritului și spiritul e arta prin excelență europeană. 

Coethe a fost dintre cei dintii Europeni care să o posede. Nietzsche 1-a numit „o totali- 
tate“ şi a înțeles prin aceasta versatilitatea cu care eul Goethean absorbea aspectele viețeii. 

Dela sportul în care numai Byron l-ar fi concurat, la mondenismul lui erotic, dela 
poezie la trebile de stat, dela dramă la optică, şi dela Shakespeare la osteologia pe care 
o părăsea la îndemnul lui Herder și al ducesei Amalia, ca să treacă la Wilheim Meister, 
de toate spiritul său în veşnică temperatură, se pasiona. 

E caracteristic epizodul shakespearean al vieței sale. După primul contact cu marele 
Will, a umblat vreme îndelungă pur și simplu beat de el. A învăţat engtezeşte, a umblat 
după ediţiile lui pe continent, l-a citit cu nesaț, și, întors acasă, a dat un banchet în 
cinstea lui Shakespeare, toastind pentru el, mărturisind că opera acestuia a fost pentru 
dînsul lumina care deschide ochii orbului. 

La Weimar cercul lui Goethe, care se întrunea în fiecare Vinere în salonul ducesei, 
se producea cu o universalitate aproape juvenilă. Goethe însuși, cînd citea un eseu asupra 
familiei Cagliostro, cînd conferenția asupra unui subiect de optică. „Herder citea reflecțiile 
sale asupra nemurirei; Bertouch, asupra culorilor chineze, sau grădinelor engleze ; Boetiger, 
asupra vaselor antice; Houfeland, asupra temei sale favorite, arta de a prelungi viaţa ; iar 
Bode dădea fragmente din traducerea sa din Montaigne“. 

O adevărată academie europeană. 

Ori, e europenismul acesta al autorului lui Faust, ceiace 1-a pus în conflict cu con- 
temporanii după cum l-a ridicat în adoraţia lor, în măsura în care aceştia erau ei înșiși 
europeni sau nu, 

Un abate Guillon era numai natural să anatemizeze pe Werther în Entretiens sur 
le suicide din 1802, dînd și lista sinuciderilor provocate de nefastul roman. Aşa precum 
un Charles d'Outrepont găsea că Faust e un produs al detirului şi se mira că se mai scriu 
astfel de cărți cînd există Télémaque și poemul Sur la loi Naturelle (vezi Baldensperger). 

Dacă Sainte-Beuve, pînă să se convertească la Goothe, îl socotește cam sec și 
neuman, iar Lammenais pur şi simplu „une âme seche“, Conversaţiile cu Eckerman deschid 

orizontul unei noi înțelegeri asupra celui pe care doamna de Stael îl revelase Europei întregii. 
Totuşi, pînă să se niveleze terenul, Victor Hugo va vedea în olimpianismul Goethean 
un „spectacol sumbru“ şi o „lecție tristă“ ; și va apărea faimosul pamflet, condamnat de 
Turgheniev al lui Jules Barbey d'Aurevilly, cu teribilui atac împotriva „șarlatanului rece“. 

Putem fi siguri. La vremea aceasta Goethe urcase muntele Sinai ; el dictase contem- 
poraneităței cuvenitele table ale legei. Rebelii nu puteau tipsi. 

In schimb dela Musset la Taine, dela Gauthier la Renan, marile spirite ale vremei 
salută în Goethe pe „maestrul tuturor spiritelor moderne“, şi pe omul de universală 
simpatie și înțelegere. 

E unul, mai înspre noi, care se face cu deosebire exponentul goetheismului. E acel 
mare curtezan al spiritului, fondator întru cîtva al așa numitului „cult al eului“. Maurice 
Barrès, în Le Jardin de Bérénice, salută concepția unităței ca fiind „visul universal“ și 
vede în „religia Goetheană, de a trăi în armonie cu legile naturei, formula cea mai înaltă 


a higienei morale“. 


> 
> x 


E foarte caracteristic că peste imensa umbră a consilierului dela Weimar, își dă mina 
cu Barrès, în aceiaşi adorație pentru titan, cel mai fastidios ginditor și omul cel mai 
muncit de chinurile personalităţei, în Anglia secolului al 19, Carlyle. 

La Weimar Englezii venise pînă atunci ca „globe-trotters“, să aibe ce povesti sa~ 
loanelor londoneze la întoarcere, relativ la jiletca şi fularul celui despre care Napoleon 
spusese: voilà un homme! Chiar înteligentul şi frondeurul Thackeray, — e drept, pe atunci 
numai de 20 de ani, rămîne încîntat (după cum reiese din scrisoarea către Lewes, inclusă 
de acesta în „Viața lui Goethe“) mai mult de asemănarea consilierului cu statueta lui 
Rauch, de accentul lui prost franțuzesc, de cascheta și mantaua cu guler roșu, de sub 
care mina lui ieşea ca să mingile eventual, cîrlionții de aur ai nepoțelei, în grădină. 

Carlyle, însă, pînă la virsta de douăzeci și nouă de ani trecuse prin cele mai grozave 
crize sufletești. Dascăl întrun mic orășel scoțian, pedagog într'o familie cam antipatică, 
publicist obscur, fiul zidarutui nu-şi găsea locul; schimba localități și prieteni, şi se în- 
treba dacă mwar fi mai bine să se înmorminteze la țară, la o fermă a fratelui său. Nu-și 
găsea, da, locul într'o lume a cărei suficiență și brutalitate îl revoltau în măsura în care 
îl desnădăjduiau. Dar de l'Allemagne îi deschisese și dinsului poarta fiteraturei germane ; 
învață singur nemţește de pe gramatici și dicționare aduse de un prieten din Goetingen ; 
face cunoștiință cu Schiller, cu Faust, cu Wilhelm Meister. Convertit ușor la Goetheism, 
scrie maestrului, din chiar Londra pe care o vedea întâia oară în 1824, cu traducerea lui 
Wilhelm Meister în buzunar, la pasiv cu un studiu — slab — despre Faust, apărut în Fdin- 
burgh Review, scos din opera sa completă. 

Revoltat de micimea snobă și incultă a literaților londonezi, Carlyle vede îndată în 
fața sa un singur om: Goethe, pentru opera căruia şi întrerupsese Viața lui Schiller. 

La virsta de 75 de ani, în plin apogeu, Goethe se gindea la un proect de Welt- 
literatur, de literatură europeană care să fie realizată prin schimb de traduceri şi comen- 
tarii, spre ajungerea la un summum european, la o sinteză universală. 

Traducerea aprinsului scoțian i~a mers, deci, perfect la inimă; în Carlyle Goethe 
vede dintr'odată agentul cel mai invoalt al planului său, pentru Anglia. O corespondență 
asiduă porneşte, cu schimb de păreri și de afecție, cu prieteni comuni care îi vizitează, 
cu daruri de cărți şi manuscrise. 

Intrun pachet adus de vreun Englez trecător prin Weimar, Goethe îi expediază 
deopotrivă prefața la operile lui Manzoni, ca și un Almanach des Dames pentru doamna 

Carlyle — faimoasa Jane Welsh a corespondenței cu viitorul eí soț — „cu încă o cutioară pentru 
dînsa“, cum și medalii pentru Carlyle şi prietenii săi. lar Carlyle îl onorează cu Viața 
lui Schiller, de pildă, și cu mulțumiri mari din partea doamnei Carlyle rămasă încîntată 
de colierul de fier negru lucrat după moda lansată de bătălia dela Iena, cum și de pen- 
dantul reprezentind capul lui Goethe în sticlă colorată alături de versuri prin care autorul 
lui Faust recomanda virtutea conjugală — e drept —, mai mult aceia care merge dela femee 
la bărbat, și nu şi viceversa. 

Carlyle și-a și făcut din odaia lui de lucru un sanctuar Weimarian, cu tablouri și 
relicve, pe care cu greu se poate abține de a-l descrie în accese de entuziasm devot. 

La 28 August, în apropierea aniversării ce trebuia să fie ultima în viața lui Goethe, 
Carlyle ia inițiativa trimeterei unui cadou, din partea a 15 prieteni englezi dintre care 
nu lipseau Scott si Wordsworth, cu o caldă urare. Era o pecete în formă de stea, încer= 
cuită de un șarpe, și de cuvintele: Ohne Rast doch ohne Hast, în majuscule vechi germane. 

Goethe răspunde celor cincisprezece cu o poezioară? | 

Ultima scrisoare a lui Carlyle ajunge la destinație șapte zile după ce bătrinul murise. 

Care e acum, amprenta spirituală lăsată de Goethe asupra lui Carlyle? Am spus că 
pînă să-l cunoască, acesta era în plin haos sufletesc. lată însă ecoul primului efect: 

„Operele d-tale au fost pentru mine o oglindă. Neaşteptată, nevisată, înțelepciunea 
„d-tale m'a sfătuit și astfel sănătatea sufletului a venit de departe să mă viziteze. 

„Căci înainte eu nu mai credeam; nu mai credeam nu numai în religie, dar nici 
„măcar în mila și frumuseţea, al căror simbol e religia. Balotat de furtunile imaginaţiei 
„mele, om separat de ceilalți oameni, mizerabil, eram aproape minat la desperare; săl- 
„bateca maledicţie a lui Faust îmi părea a fi singura salvare ce convine existenței ome- 
„nesti; şi imprecația lui pasionată: blestemată fie și răbdarea! clama din fundul inimei 
„mele. Acum, slavă cerului, totul e altfel; fără prefacere exterioară, pur și simplu ajutat 
„de noua lumină ce s'a ridicat peste mine, am cucerit ginduri nouă, şi o armonie pe 
„care o socotisem cu neputinţă“. 

Poate exista un document mai franc? Goethe i-a: adus lui Carlyle pină și „resem- 
narea în durerea fizică“; e triumful spiritualităței; marele mistic dela Nord, cert, mwar fi 
existat fără consilierul de Stat dela Sud... 

Două lucruri, care constituie chiar polii filozofiei sale, moștenea Carlyle dela Goethe: 
apología acțiunei; și primatul spiritului asupra oricăror manifestări omenești. 

Intiiul l-a dus la cultul muncei, în care vedea un act mistic, un mod de a te ra~ 
porta la Dumnezeu, creatorul ; de a te integra ritmului de prefacere şi frămîntare universală. 

Al doilea l-a dus la cultul tăcerei, care era pentru autorul lui Past and Present cel 
mai autentic mod de a te ruga, adîncirea pioasă în propria ta spiritualitate, și, deci, o 
nouă integrare în misterul existenței. 

Ambele culturi Carlyle le-a derivat din Goethe. Cum spune Carré, „Anii de ucenicie 
ai lui Wilhelm Meister îi spun superioritatea vieței asupra experienței visului. Anii de 
călătorie proclamă superioritatea vieţei utile, supuse, resemnate, supra culturei individuale 
şi asupra acțiunei egoiste“. A face un om mai întii, apoi a pune acest om în serviciul 
umanităței era o fozincă Goetheană. 

Faust, deasemenea, după zbuciumările din prima parte, cu superba afirmare a eului 
subiectiv în faţa fenomenologiei vieței, era din nou pentru Carlyle o afirmare a ființei 
spirituale, afirmare rezolvată, în partea a doua, în apologia acțiunei, seninătăței, și împă- 
cărei de sine, 

Pe această cale: de apologie a omului în cele două mari accese ale lui de supremă 
afirmare: acțiunea şi spiritul, ajunge Carlyle la cultul eroilor. Drept e, Kant — cu primatul 

humenului asupra fenomenului — |-a ajutat pe acest drum și, mai mult decit el, Fichte cu 
teoria sa asupra „ideei divine a lumei“. i 

Dar lui Carlyle îi trebuia o sinteză vie, un model de spiritualitate aplicată; și acesta 
a fost „zeul. binevoitor, dar care nu se. dă“ al lui Schiller, dar care lui î-se dăduse ceva 
mai mult, pi 

Lăsînd la o parte, deci, Elveţia Genevei calvine, ca și Italia și Spania de un cato- 
licism prea bigot ca să-l urmărească pe autorul lui Faust, Goetheism înseamnă pentru 
Franța lui: Barrès și Anglia lui Carlyle: regalitatea omului; primatul spiritului omenesc 
asupra existenței universale. POE 

Evul mediu, temător și ignar, smerit și superstițios, nu ridică funtea în faţa lui Dum- 
nezeu și dogmei lui. Renaşterea îl emancipează. Descartes lansează primatul raţiunei. 
Kant, pe acela al spiritului cu datele lui apriorice, al căror simplu reflex e lumea din afară. 

Cu Goethe apare ideia trufaşe a omului ca centru al universului, ca creator şi dis- 
punător discreționar de forțele lui. Faust e, am zice, omul numenal. El dispune de timp 
şi spaţiu: de viață şi aparențele ei. Și a ajuns aci pe ce cale? Pe calea unei supreme 
adînciri în spiritualitate. Fa l-a dus la totalitate. 

E expresia spiritului european în viață. Faustianism și apolinism, cum sună — altfel 
aplicată — fraza perimată a lui Spengler. Dar care în persoana lui Goethe capătă prima 
ilustrație... | Sa na” 

Fiindcă a fost un mare practic şi un mare inteligent, un francoman înalt și un teuton 
limpede; un Nordic și un latin; iar dacă a fost „un Grec“ a fost, mi se pare, cel 
dintii Grec profund. 

O E T H 


BUN VENIT ȘI ADIO 


Imi strigă dorul meu: călare? 
In șea am fost cât ai gândi. 
Pe câmp amurg în legănare, 
Pe munţi a nopților stihii; 

In ceaţă învelit stejarul 

Uriaș năprasnic se clădea 

Și umbră rea din tot frunzarul 
Cu mii de negri ochi pândea. 


Din dealul unui nor alene 

Sta jalnic luna 'n colbul sur 

Şi vânturi fâlfâind din pene 
Imi viforau jur împrejur ; 

Din noapte se nășteau strigoaie, 
Dar viu şi vesel eram chiar: 
In vinele-mi ce de văpaie! 

In inima-mi ce joc de far! 


Mi te zăream, și raze pline 

De har curgeau în pieptul meu; 
Tot sufletu-mi ţinea de tine, 

Orice răsuflet dam — al tău. 

Timp roz de primăvară 'n toane . : 
Inconjura obrazul drag. 

Ce gingășii, ce farmec — Doamne ! 
De-așa nădejdi am fost sărac! 


Vai, inimă te strângi pustie 
Când zorii despărțirii vin : 

In sărutarea-ți ce beţie! . 

In ochii tăi uimiţi ce chin! 
M'am dus, steteai şi-a ta privire 
Plângând mă urmărea din loc: 
Să fii iubit de fericire! 

Și să iubeşti, Zei, ce noroc! 


Trad. lon Pillat 

PLECA RE A 


, DE 
GIB. L MIHĂESCU 


ls două ceasuri după miezul nopjei goarnele, toți gorniștii regimentului, au sunat 
deşteptarea. Și atunci de pe lângă grămezile de jar inegrit, au început să răsară mogâlt- 
dețe. Din bordeele de pământ ieșiau în întunerecul nopței umbre și par'că totul se pe~ 
trecea într'o lume de troglodiți. 

Apoi cineva a isbit cu o prăjină într'o grămadă de tăciuni; cenușa sa scuturat de 
deasupra și gura focului s'a deschis vioaie, înălțând limbi violete și flămânde. Pe urmă 
toți au făcut la fel şi flăcări au început să se ridice din toate părțile. 

Dar toată lumea aceea se pregătea tăcută și îngândurată. Rareori ţi-e dat să vezi 
atâta mulțime de oameni la un loc, păstrând muțenie și înțelegându-se numai prin semne 
și murmurări, 

Işi turnau apă unul altuia din bidoane și se spălau: mai bine zis îşi răcoreau fruntea, 
ca să-i limpezească dedesuptul. Mai mult sgomot făceau zăngăniturile de bidoane, de ga~ 
mele și de arme, decât oamenii. lar ofițerii cu tualetă mai îndelungă încă nu apăruseră 
din bordee şi de sub corturi. 

De altfel numai sub pânza corturilor pătrundea rumoarea de afară; in bordee ea 
abia se distingea, iar în bordeele mai depărtate și mai mari, unde locuiau comandanții, 
nu ajungea nimic, l 

Incât domnul colonel trimise ordonanța să vadă. O ordonanță se întoarse şi-i dădu 
raportul; iar domnul colonel continuă liniștit să se îmbrace. O lampă de petrol, o sără- 
căcioasă lampă de tinichea puțind a gaz vechi, atârna de un cui, în păretele tencuit cu 
lut uscat. Domnul colonel se spăla într'un lighian de fier zmălțuit și cu toate că apa se 
înegrise și se umflase de spumă, el încă își muia fața în lichidul mustos și răcoritor 
şi emitea printre buze sunete de satisfacție, de parcă ar fi chemat o capră sperioasă. 
Intr'un colţ, soldatul apăsa cu nădejde capacul lăzei de campanie, care abia mai putea să 
astupe boarfele din năuntru. lar domnul colonel dându-și cu apă de colonia pe pieptul 
stufos şi cărunt, socotea cu drept cuvânt, că după noile instrucțiuni de luptă, regimentul 
nu putea fi aşezat întreg pe linia de bătae, ci „eșalonat“ în trepte ; iar bordeiul coman- 
dantului pe front, trebue să stea la o bună distanță de ultimul șanț. 

— Acolo bate numai artileria grea! se mângâia domnul colonel. Insă domnul ge- 
neral va trebui să consimtă ca instrucţiile cele noi să fie respectate și „acolo“, cum sunt 

respectate și la exerciţii, în zona de refacere. Atunci la ce mai servese eler dacă în răs~ 
boiu, o iei tot cu parul 2 a, 

Domnul colonel n'a mai fost pe front. i cea dintâi parte a campaniei, a etat la 
un comandament. Insă ca să poată fi general, trebue neapărat să facă și puțin. stagiu la 
regiment. Trebue să conducă... 

Va conduce un regiment pe front. Domnul colonel nu se sperie de așa ceva. ` 

E cu mult mai bine pentru carieră, ca stagiul să se petreacă în plină luptă. Dacă 
dușmanul nu atacă atât de puternic, poate regimentul nu se mai urnea din zona de re~ 
facere. Și el mar fi fost decât un colonel, care în timp de război, na condus decât un 
regiment, ce se odihnea în zona de refacere... Nu, nu... cu mult mai bine e așa, con- 
chide domnul colonel. 

Când a ieşit afară din bordei, pe domnul colonel l-au impresionat adânc focurite cele 
mari, în care pârâiau crăcile verzi... Grupele de oameni iîntunecaţi, se luminau deodată, 
când jerbele înalte de flăcări își schimbau bătaia, după vânt. Murmurul acela omenesc 
îi plăcea ca şi cerul lăcrimos de vară, în fundul căruia picurau stelele veşniciei. Totul 
era grav şi solemn și inima lui se înduioșă, de toţi aceşti bieţi oameni, care-i făceau loc 
şi pe care instrucțiunile noi nu-i așezau la câteva sute de metri de ultimul șanț... 

De aceia domnul colonel trecea printre ei cu mină prietenească și cu ochi părintești. 
Pe un soldat așezat cu spatele în drumu-i și care nu înțelegea semnele celorlalți cama- 
razi, îl luă cu blândeţe de umeri și-l dădu de-oparte ca un vechi prieten ; încât soldatul 
încremenit de-atâta bunătate, declară pe urmă camarazilor din grupă că domnul colonel 
e așa „băţos“' numai cât privește disciplina, dar de felul lui e om bun și dacă ar fi să-i 
scape viața la vre-un aman, el nu sar da în lături, ori ce-ar fi să se întâmple“, 

Dar dânsul era acum departe. Ofițerii începuseră să-și adune unitățile, grăbiţi, sur- 
prinși de apariția neanunțată a domnului colonel. Insă el le făcea semn cu mâna, că 
nu așteaptă onorul și le surâdea binevoitor, îndemnându-i cu privirea să-și vadă tihniţi de 
treabă. lar flăcările înălțau acum limbi gigantice spre stalactitele de foc ale cerului. 

"O problemă adâncă muncea acum pe domnul colonel. Dacă să dea comanda de 
plecare, prelungă şi răsunătoare ca la paradă; Ascultă regiment „înainte marș! —și aci 
își auzi vocea lui de bariton dominând deodată această noapte cu stele de vară, cu fo- 
curi mari și cu pântec întunecat de pădure — sau să comande simplu : re-giment înainte ! 
să facă semn și să pornească. Primul chip friza poate declamaţia și mavea parcă loc 
în cuviința impresionantă a acestei atitudini generale... dar ridica inimile. Declamaţia 
e foarte necesară în astfel de împrejurări... Al doilea fel prea era sec și poate scobora 
şi mai mult starea de spirit... Ah, un adevărat comandant trebue să se gândească la toate 
aceste lucruri. Mai bine, pentru a împăca amândouă părerile, trebuia recurs la o a treia... 
O întoarcere grozavă cu calul, cum numai ef ştia să facă, o ridicare bruscă a braţului 
în sus, o pauză şi apoi semnul larg al înaintărei, aruncat spre adâncimea neagră... Și 
domnul colonel se văzu minunat, făcând acest semn mut și grav, pe fondul negru al 
nopței, luminat din faţă de puterea de lumină a focurilor, 

Când sfârși de meditat regimentul se încolonase, La distanță cuviineioasă, soldatul îl 
aștepta cu calul jucăuş. Domnul colonel îi zâmbi acestui bun prieten care-l saluta cu ochii 
lui negri şi umezi de animal credincios fără să-şi dea seama de solemnitatea momentului ; 
il bătu prietenește pe gât și se avântă sprinten în șea, 

Apoi îşi căută locul cel mai potrivit pentru marele gest, se întoarse deodată cu calul 
în două picioare șin spume — și ridică mâna în sus. .. 

Dar atunci se petrecu un lucra cu totul neaşteptat. Talazurile' acelea de oameni, pe 
care se aştepta să le vadă incremenind deodată cu ochii ţintă la dânsul, de astă dată 

părură şi mai neliniștite. Domnul colonel, rămase cu mâna în sus așteptând ca ofițerii să 
intervie: crezuse că n'a fost observat. Dar mișcarea oamenilor era acum şi mai agitată și 
creştea de zor, cutropind chiar şi pe ofițeri: o mișcare frenetică, sporind necontenit din 
ea însăşi... Domnul colonel abia acum își dădu seama ce se întâmpla : toți oamenii aceia, 
— un regiment întreg, încolonat, — își făceau cruce. i 

El schiţă atunci semnul depărtărei și glăsui grăbit: — Cu Dumnezeu înainte ! 

Şi-i răspunseră voci, care se loviră unele de altele, ca valurile: Cu Dumnezeu ` in- 
nainte ..... i f 

Regimentul porni ca un vierme uriaș; se urniră întâi inelele din față, apoi altele 
şi altele parcă nu se mai isprăveau. Domnul colonel își invârti multă vreme calul în loc, 
până ce ultimele unități fură înghițite de pădure. Trenurile regimentare apucaseră pe alt 
drum, încă de cu seară, spre gara Bârnovei, unde era poruncită îmbarcarea. 

Dânsul se luă după ultima companie. Chiar aici, departe de câmpul de luptă, el trebue 
să arate unde e locul său. Și că grijea sa trebue să fie deopotrivă și înaintea ca şi în 
spatele regimentului. El se .mai întoarse pe urmă din drum, ca să vadă focurile mari ră- 
mase să ardă singure, în urma celor plecați. De două ori își întoarse calul să le vadă pă- 
lind şi strângând lungile lor flăcări, care în tovărășia oamenilor, porniseră spre cer. Acum 
părăsite de un bun tovarăș, începuseră să se strângă în sine: totuşi ardeau înainte vioi şi 
inutil; atât de singuratec şi inutil, că domnul colonel simţi în suflet pustietate și dezolare. 

Sări în galop să-și regăsească regimentul. Trecu pe lângă coloanele de soldați la pas, 
oprindu-se din când în când ca să vadă curgerea lor șuiă. Și tristețea dela început îl 
apucă şi mai cu tărie. Cum îi stricaseră dispoziţia focurile acelea biestemate ! Tocmai acum 
când avea atâta nevoe de ea... f 

Domnul colonel grăbi spre capul regimentului. Câteun ofițer îi întâmpina în treacăt 
cu aerul că-i gata să-i ție de urât, dacă e nevoe. Dar el plimba îngândurat privirile 
peste plutoanele mișcătoare, prefăcându-se că nu vede... 

Un soldat de undeva, din primele compănii se pornise să cânte din fluer. Domnul 
colonel, ajunse cântecul din urmă și merse câtva alături de el. Era o arie țărănească, tân- 
guitoare și plină de modulaţii. Oamenii o ascultau privind în pământ și-și mutau picioa- 
rele mecanic și îngândurați. Când se observă prezența domnului colonel, fluerul se opri 
brusc, apoi se porni pe-un sunet nou și sacadat, care aducea a marș. Domnul colonel 
dădu pinteni calului, întrecu ca un fulger de întunerec capul coloanei și se înfundă în 
adâncul codrului. 

Merse mult înainte. Parcă şi-ar fi încercat calul. Il lăsa la galop, state 'pe 
şa, ca jokeii la curse, sau îl potolea în trap, ridicându-se și lăsându-se pe oblânc, într'un 
tact înviorător care făcea să-i alerge sângele prin vine, de parcă ar fi dat peste cap câteva 
pahare de rom. O dispoziție şi mai vie decât la inceput cuceri pe domnul colonel; ba 
încă amintindu-și de focurile care au rămas să ardă singuratece și fără folos, imaginația lui 
le prefăcu în incendii imense și răsboinice, care ard și distrug până la străfunduri cetăți 
peste care a trecut piciorul greu al învingătorului. 

Aerul cel tare al pădurei și mirosul verde de vlăstar tânăr, populă gândul lui cu ne~ 
numărate fapte de război; se văzu trecând prin isprăvi cu seamăn numai în vieţile ero- 
ilor legendari. Lăsase acum calul la pas, de parcă ar fi trecut printrun oraș înfrânt; și 
în privirile umilite ale orășenilor, da porunci în dreapta și în stânga... detașamentele se 
frângeau în răspântii la comanda lui și se pierdeau prin uliți... iar orășenii îl priveau cu 
fricoasă admiraţie și-i cerşeau îndurerarea cu ochii... De undeva de după un portal 
măreț, doi ochi tineri, femeești, ca două picături de rouă îl iati Aida cu ascunsă 
admirație... a 

Doi ochi lucitori, fosforici... două lumini bizare care-i mistuiau cugetul... Domnul 
colonel închise ochii, ca să alunge vedenia, dar când îi redeschise, cele două lumini fos- 
forice erau necontenit acolo şi-l priveau stăruitor din întunerecul trunchiurilor... Calul 
sforăi dar continuă să înainteze... Domnul colonel îl opri brusc făcându-l să se ridice, cu 
picioarele dinainte bălăbănind în aer.... 

— He, cine-i acolo ? strigă domnul colonel, pipăindu-şi tocul revolverului... 

Atunci cele două lumini slăbiră şi se pierdură în desiș. Domnul colonel întoarse pri- 
virile: gălbuiul drumului ținea puţin în vedere și se pierdea repede în negura totală. El 
trase cu urechea, dar nu auzi nici urmă de glas, nici urmă de pas care înnaintează... Dom- 
nul colonel ciuli şi mai mult urechia, dar nimic nu pătrunse în pâlnia ei... 

El privi atunci la locul unde văzuse cele două lumini fosforice, ca doi ochi de drac, 
ca de țap sălbatec. In locul lor nu mai era nimic, decât noaptea profundă; dar, alături, 
şi mai aproape, și mai departe, mai adânc şi mai în față, de it păreau că răsar 
şi dispar, perechi, perechi, de priviri fosforice. 

Iși dădu calul înapoi, deandarate, ţinând zdravăn încleştat tocul PI PE TR Dar 
luminile fosforice nu se mișcară... Il fixau însă necontenit, cu stăruință, misterioase şi imo~ 
bile... 

Işi învârti atunci calul pe loc şi-i înfipse crud pintenii în pântec. Calul se prăvăli 
în noapte, înapoi, pe drumul, pe care venise... 

In urmă-i domnul colonel, auzea lămurit zgomot crescând de cavalcadă... Cu inima 
la gură, se întoarse să facă față... Dar în urmă-i nu găsi nimic decât negura adâncă 
de noapte în codru bătrân... Ochii cei stranii nu se mai vedeau, ba da... câteva perechi, 
în funduri, printre trunchiuri... , 

Vuetul învăluit al regimentului, care venia din contră, îi atinse atunci auzul... Ropotul 
se auzea tot mai limpede, mai accentuat. 

Domnul colonel nu se mai urni. Zgomotul ce venia nu alungă ochii fosforici din 
adâncuri... 

— Trebue să fie putrigaiuri vechi, gândi el în cele din urmă... Asta e... putrigaiuri?.. 
Ce dracu, frate, putrigaiuri de pădure... 

Şi aşteptă capul coloanei. Işi luă locul intre ofiţeri și porni cu fruntea sus, ca un răz- 
boinic și ca un comandant ce trebue să dea exemple trupei, care merge la luptă. 

O- E 


Sufletul omului 
Seamănă apei: 
Din cer coboară, 
La cer se suie, 

Și iarăș silit e 
Spre glie să cadă, 
Veşnic schimbând. 


Curge din nalta 
Coamă de munte 
Limpedea rază, 
Pulberea-i joacă ’n 
Unde de nouri 
Printre căldări. 
Lesne primită 
Vălură valuri, 

Lin murmurându-și 
Jos în adânc. 


Steiuri se 'nalță 
I-aţin puhoiul, 


T H E 


CÂNTECUL DUHURILOR DE PESTE APE 


Spumegă apa 
In răsvrătire, 
Treaptă cu treaptă 
In spre abis. 


In netedă albie 
Alunecă printre poeni 
Și pe lacul neincreţit 
Işi oglindesc: obrazul! 
Stelele toate, 


„Vânt e al undei 
= Sprinten logodnic, 


Vânt răscoleşte 
Valuri în spume. 


‘Suflet de om, 


“Cum semeni cu apa! 


Soartă de om 
De-asemeni ești vânt! 


HOTARELE OMULUI 


Când moș-strămoșul, 
Sfântul Părinte 

Cu darnică mână 
Din nouri ce tună 
Seamănă fulgere 

In har peste pământ, 
Îţi sărut poala 
Hainelor tale, 
Fielnic, fiorul 
Credinţii în piept. 


Căci vezi cu zelti 

Să nu se pună 
Omul niciunul, 

Sus de se'nalță 
De-atinge 

Steaua cu fruntea sa, 
Nicăeri talpa-i 

Nu află reazăm, 

Cu el se joacă 
Nouri și vânturi, 

Dar cu puterea - 
Măduvii ’n oase, 
Pe-adânc înfiptul 
Trainic pământ, 
Stă: de se 'ncumetă 
Doar cu stejarul 
Sau doar cu vița 
Să se măsoare. 


Ce îi desparte 

Pe zei de oameni? 
Că multe valuri 

Le curg în faţă, 


Un fluviu etern: 
Pe noi ne'nalță, 
Ne 'nghite valul, 
Şi ne scufundă. 


Un cerc —ce strâmt e!— 
Ne strâge viața, 

Cu multe neamuri 
Veșnic se 'nșiră l 

Pe al ființei 

Lant nesfârșit. 


RĂSUNET 


Ce straşnic sună, când poetul 

Cu soarele, cu craiul sa 'nrudit; 
Dar trist și-ascunde fața în regretul 
Prin nopțile de jale prăbușit. 


Sub nori fâșii, în noapte 'ntunecată 
Albastrul pur al cerului pieri ; 
Slăbiți obrajii mi se 'arată 

Și ’n suflet lacrimi cenușii. 


Nu mă lăsa în umbră, 'n suspinare 
Tu cea mai drag iubită, luna mea 
Tu fosfor, o, tu lumânare, 

Tu soare, tu inima mea! 


Trad. Jon Pillat 

G O E TH E 


D O R 


Ințelepții doar s'o știe 

Nu şi plebea ce rânjeşte : 
Vreau să cânt viața vie 
Ce spre moarte se doreşte. 


In răcoarea nopții 'n care 
Te-ai născut şi-ai pus pe lume 
Aţintit spre lumânare 

Simţi un dor fără de nume. 


Noaptea nu te mai opreşte, 
Desfăcut din umbra-i lungă 
Dorul tău vrea și silește 
Spre-alte 'ngemănări s'ajungă. 


Nu ţi-e grea vreo depărtare, 
Vii înaripat, zorit, 

Până când de lumânare 
Aripa ţi-ai mistuit. 


Loc de rătăcire 'n viață 
Este sumbra-ne stihie, 
Dacă duhul nu te 'nvaţă: 
Mori și reînvie! 
Trad. Tudor Vianu 


£ 

„ASPECTELE LIRICEI MODERNE 


— FRANCEZI : POEZIA CATOLICĂ —- 
CLAUDEL, JAMMES, PEGUY 


DE 


ION PILLAT 


l articolul trecut am schițat aspectele generale și originile liricei moderne. Am 
indicat pe scurt complexitatea și noutatea artei unui Baudelaire, cum decurg din ea, în 
direcţii divergente, poezia lui Verlaine, a lui Mallarmé și a lui Rimbaud. 

Am încercat în câteva cuvinte să infățișez caracterele esențiale ale fiecărei. Am 
arătat cum rolul european uman al acestei poezii noui, nu excludea — dimpotrivă — ca~ 
racterul ei specific francez. Am amintit influența polului opus acestei arte europene: 
influența lirismului american al! lui Walt Whitman. Incheiam spunând că din ciocnirea, 
din imbinarea, acestor două tendințe: una de artă pură, de tradiție mediterană, de spirit 
individual, cealaltă de viață spontană, de clocot universal, de lirism colectiv — trebuia 
să se nască, ca o sinteză de influențe şi de curente adesea contradictorii, bogatul amalgam 
sufletesc al liricei moderne. 

Acum aşi dori să vă arăt trei reprezentanți caracteristici ai poeziei noui franceze și 
dacă m'am oprit întăi la opera lirică a lui Paul Claudel, Francis Jammes și Charles Péguy, 
n'am făcut-o fără intenție. Aşi fi putut să vă vorbesc de poezia înaltă și stoică a lui 
Jean Moréas poetul Stanţelor şi de opera școalei „romane“ —de lirismul etern şi bogat 
al C-tesei de Noailles — de simbolismul muzical și subtil a lui Francis Viele-Griffin — de 
arta desăvârșită și nobilă a lui Henri de Régnier — de Paul Fort „Prințul poeţilor“, rap- 
sodul fermecător al „folklorului“ din „Ile de France“, — sau de pleiada poeţilor fanteziști. 

Dar Jean Moreas, Papadiamantopulos cu numele său adevărat, era grec prin naștere 
şi elen prin toată arta lui; Anna de Noailles, născută principesă Brâncoveanu, e româncă 
nu numai prin sânge dar și prin caracterul acela de lirism exuberant, atât de puţin 
francez, al unei opere cu multe rădăcini orientale; Francis Vicl6-Griffin e un american 
de sânge englez, și muzicalitatea versului său ne-o reamintește acolo chiar unde el cântă 
priveliştile de pe Loire. Dacă poezia lor nu e destul de franceză pentru scopul ce ur- 
mărim, în schimb poezia lui Henri de Régnier, Paul. Fort sau Paul-Jean Toutet, ca să 

amintim dintre „fantezişti“ subtilui poct al Contrarimelor, îmi pare prea pur franceză, 
în sensul de prea lipsită de element etern uman, ca să ne poată interesa aici. 

Claudel, Jammes și Péguy însă, posedă câte şi trei — complectându-se și opunându-se 
în sinteza superioară a unui catolicism francez — acele elemente de specific și de uni- 
versal, de concret local și de abstract general, de noutate și de tradiționalism în formă sau 
în spirit, care singure asigură unei opere un interes permanent. Ei sunt astfel poeţi tipici 
şi opera lor e autentic franceză fără a fi însă mai puţin europeană prin aceasta. 

Faptul că și Claudel și Jammes şi Péguy sunt câte-şi trei „poeţi catolici“, are o adâncă 
semnificare morală. In nici un alt popor ca în poporul francez, afară doar poate de po- 
porul spaniol, nu sa făcut în decursul veacurilor o legătură, o sudură organică, mai 
deplină între sentimentul național și sentimentul catolic. 

Spun catolic şi nu spun creștin cu bună ştiinţă. Căci creştinismul e o revărsare a 
sentimentului de iubire şi de frăție față de semeni şi chiar faţă de ființele inferioare-—săraci 
cu punga şi săraci cu duhul, animale, plante, elementele naturii: ploaia, vântul, soarele, 
etc.; pe când catolicismul e disciplinarea acestui element sentimental individual prin prin- 
cipiul de autoritate universală. Creștinismul culminează în poezia franciscană, catolicismul 
în poezia lui Dante, | 

E destul să aruncăm o privire — chiar fugară — prin literatura franceză din Evul 
Mediu până astăzi, ca să ne dăm seama că lirica franceză a fost mai aproape de polul 
sufletesc catolic decât de polul sufletesc creştin. Prin aceasta s'a dovedit încă odată de 
tradiţie latină. Ar fi interesant aici un paralel cu lirica engleză sau germană, acestea des~ 
voltându-se în durata muzicală a sentimentului individual, pe când poezia franceză a 
rămas, mai mult ca poezia celorlalte popoare latine, pe tărâmul spaţial al ordinei universale. 

In orice caz toți marii poeţi religioşi francezi: Villon, Racine, Baudelaire și Verlaine 
au fost „catolici“. Am comparat pe dreptate „Les Fleurs du mal“ (Florile păcatului) cu o 
„Divină Comedie“ modernă. „Sagesse“ a lui Verlaine, unde poetul a atins culmea artei 
sale sufleteşti, e aproape dogmatică, are ceva dur eclesiastic. Aici, în miezul acesta ca- 
tolic, în sâmburele acesta greu de mistuit pentru cine nu e francez, îmi pare că se află 
motivul adevărat al neînțelegerii poeziei franceze de către străini. 3 

Aici în orice caz dăm de o treaptă care trebuie suită neapărat de cine foste să 
intre în tainele şi în frumuseţile lirismului francez. Această putere unică de a însufleți, 
de a dramatiza şi de a poetiza dogma religiei catolice, fără a-i sparge rigiditatea şi su- 
punându-se autorității sale, constitue triumful dar și pericolul unei atari poezii. Căci ea 
riscă întotdeauna o dogmatizare a sentimentului, o uscare a inspiraţiei, într'un cuvânt o 
atrofie a poeziei printr'o lipsă de fond sufletesc — pe când poezia creștină a sentimentului 
pur atrage după sine, la germani sau englezi bunăoară, primejdia contrarie a morţii prin 
fipsă de formă, prin incapacitate de a formula, de a întruchipa, de a realiza, canalizându-t 
spațial, torentul muzical al inspirației. 

Aceste câteva puncte stabilite, să ne oprim pe rând la poezia lui Claudel, a lui Jammes 
şi a lui Péguy. N'ași vrea să pierdeţi însă din vedere că orice catalogare e depășită de 
viața reală, în știință ca şi în poezie. De aceia ar fi fals să credeți că sentimentul catolic 
explică toată poezia lor, mai sunt multe elemente care intră în compoziția operilor de 
care vorbim; unele foarte importante. Așa e, la Claudel, sentimentul de cunoaştere a 
Pământului, în sensul de coordonare continuă în timp și în spațiu a poziției poetului față 
de globul pământesc reintegrat în marele ritm al orologiului planetar, una din ideile fun- 
damentale ale Artei lui poetice (Art poétique). Aşa e, la Francis Jammes, sentimentul 
naturii, în sensul rural-poetic, bucolic deoparte şi botanic de alta, dar proaspăt şi viu, 
al cuvântului, sentiment care explică atâtea versuri — şi din cele mai bune — ale poetului 

dela Orthez. Aşa e, la Péguy, sentimentul „moşiei“, în sensul de patrie, de „terroir“, de 
glie franceză, atât de puternic încât i-a sacrificat chiar viața —apărând-o cu arma în 
mână, simplu infanterist mort în 1914, pe câmpiile Champagnei. Deși înrudite, aceste sen- 
timente îi despart mai mult decât îi unesc. Dar sentimentul catolic, tocmai prin rigidi- 
tatea şi universalitatea sa, are avantajul că ne face să pătrundem în poezia lui Claudel, 
Jammes sau Péguy prin latura ei comună. lată dece am ales-o: ca o poartă de intrare 
şi ca o punte de unire. 

Paul Claudel e azi ambasador al Franţei la Washington după ce a fost ambasador la 
Tokio şi ministru la Copenhaga și Rio de Janeiro. A stat foarte mult timp (vre-o 15 ani) 
consul în diferite orașe ale Chinei, de unde a strâns un admirabil volum de poeme în 
proză intitulat: „Cunoașterea Răsăritului“ (Connaissance de PEst). Lunga lui şedere în 
extremul Orient și în țările tropicale a lăsat urme adânci în toată opera lui. Mai întâi 
un sentiment de intimitate cu tot globul, nou în poezia franceză. Un exotism, nu virtual 
ca la Francis Jammes — unde Antilele joacă rolul temporal de trecut poetizat —ci real 
și spaţial şi atât de prezent, încât imaginile lui se prind continuu de poet, lărgindu-i con~ 
siderabil câmpul viziunei lirice. Astfel în Oda a 5-a (Cinq grandes Odes) pasagiul pe 
care-l traduc. 


„Toate vânturile păgubitoare îi suflă pe faţă: 

Vântul dela Sud, la fel cu răbufnirea iadului. 

Şi vântul umed de Sud-Vest, care suflă peste Paris în zilele Carnavalului, 
Și întâia adiere a mussonului de vară, ca o femeie nădușită și goală. 


O strâmtorile din Malesia unde se rostogoleşte un copac negru Tan de paseri? 
Strâmtoare de Banda? mare de Sulu, unde navigau vechile corăbii holandeze, pântecoase 
şi tari ca o nucă lustruită! O, întâile picături ale ruperii de nouri care se rostogolesc în 
praful ploii equatoriale la fel cu romul încropit! 

Dar toate puterile văzduhului mau vlagă față de piatra de neinfrânt.“ 

In citaţia aceasta, recunoaştem influența lui Walt Whitman cu parantezele și enu- 
mărările atât de dragi poetului american. Dar alt caracter al liricei lui Claudel, caracter 


care provine și el dintr'o viață rătăcitoare pe tot globul terestru, e rolul pe care îl joacă 


marea sau mai bine zis Oceanul. Marea, aci nu e un element descriptiv sau ornamental. 


Savoarea ei salină și eternă pătrunde până în fibrele cele mai adânci ale unei opere, care. 


a împrumutat dela talazurile oceanelor până și ritmul acela larg și maiestuos al versetului 
Ciaudelian. Dar sentimentul mării în mintea, în sufletul poetului, evocă imperios alt ele~ 
ment, mai subtil ca apa însăși: Spiritul etern. Nu e o întâmplare când Claudel își intitulează 
una (a doua) din cele cinci mari ode: Spiritul și apa. Citez un fragment: 


„Dacă eu ași fi marea, crucificată printr'un miliard de brațe pe două continente, 

Resimţind în tot pântecul tracțiunea brutală a cerului circular cu soarele nemișcat 
ca fitilul aprins sub ventuză, 

Cunoscând propria mea cantitate, 

Sunt eu, trag, chem din toate rădăcinile mele, Gangele, Misisiptul, 

Smocul stufos al Orenocului, firul lung al Rinului, Nilul cu îndoita lui bășică, 

Și leul adăpându-se în noapte și mlaștinile și vinele subpământene și inima rotundă 
şi plină a oamenilor care'și trăesc clipa. 

Eu nu sunt marea, dar sunt spiritul! Şi precum apa cunoaşte apa, spiritul recunoaște 
spiritul,“ 


123 


© BCU Cluj 


Să ne oprim puțin la acest citat caracteristic :.ce ne foveşte mai întâi e tonul biblic, 
aproape apocaliptic. al versetului claudelian. Acest amestec straniu şi puternic de glas stră- 
vechiu și de declamare nouă. Această proză care nu e proză, acest vers care nu e vers. 

'Ambiguitatea şi superioritatea acestei forme unice—versetul de obicei nerimat, sau 
cu ăsonanțe și rime atât de depărtate, încât capătă astfel valori noui. 

Versetul lui Claudel păstrează întregul val al inspirației poetice, fără so fragmenteze 
artificial în calapodul unui metru fix, hotărât dinainte. El se modelează și se modulează 
după ritmul însuși al respirației — şi nu e decât expirația muzicală a suflului poetic însuși 
în toată puritatea sa..De aici şi greutatea de a cuprinde o astfel de poezie, atât de per- 
sonală prin chiar felul ei de a se exprima (ce e mai individual decât respirația noastră ?) 
şi atât de universală prin adevărurile eterne: Dumnezeu, globul pământesc, cerul cu legile 
şi planetele sale, omul cu gândul şi durerile tui — pe care se sprijină sau pe care le evocă. 
Dar arta poetică a lui Claudel reiese clar din vorbele lui înseși: 


„O, fiul meu! Când eram un poet printre oameni, 

Am născocit acest vers care n'avea nici rimă nici metru, 

Și îl defineam în taina inimii mele ca funcţia dublă şi reciprocă 
Prin care omul absoarbe viaţa şi restitue, în actul suprem al expiraţiei 
Un cuvânt inteligibil.“ 


lar în Oda către Muze, tot Claudel ne învaţă: 


„Versul meu să maibă nimic robit in el! dar să fie ca vulturul de mare ce sa 
prăbuşit pe un pește puternic, 

Și nu se vede decât un vifor strălucitor de aripi și stropirea spumei! 

Dar nu mă veţi părăsi, o Muzelor liberatoare...“ 


Și întradevăr Muzele liberatoare nu l-au părăsit niciodată, căci pe lângă harul mu~ 
zical. al ritmului au dat poetului harul imaginei vizuale. Imaginea la Claudel are o greutate, 
o densitate, cu totul specială și putinţa ei de concretizare a lucrurilor celor mai abstracte 
e remarcabilă. Are ceva din puterea comparațiilor biblice, și din. puterea de viziune a 
lui Dante: e cu atât mai simplă cu cât evocă ceva mai grandios —- atingând trivialul, ea 
se. ridică până la epicul lui Homer. De aceia e veşnic nouă. 


: Astfel, vorbind de soare, Claudel spune: 


„Am cântărit soarele ca un miel gras pe care doi oameni tari îl prind de o prăjină, 
între umerii lor“. 

Această putere creatoare a imaginei . claudeliane provine din chiar esența poeziei 
sale. Ea nu e decât o treaptă, și ca scara lui lacov începe pe pământ ca să sfârșească 
la cer, Ea ne duce deodată, ne transpune brusc, din lumea pipăită în cea spirituală. Salt 
anevoios care cere dexteritate sufletească și care, pentru un cititor neobișnuit cu această 
poezie, poate fi fatal înțelegerii și preţuirii ei. 

Dar acest salt; să-l cutezăm și să pătrundem mai departe. lată din Oda. a 5-a: 
(La: maison fermée) un fragment: 


„Ai făcut din Duhul meu un vas de nesecat ca acela al vădanii din Sarepta. 
Nu pentru mine numai, dar pentru orice om care vrea să-l atingă cu buza, . 


muci 

Ca japonezul ce pe măsură ce bea descoperă cu încetul marea priveliște - natală 
zugrăvită pe concavitatea vasului, 

Și muntele Fuji, plin de ninsoare, pe marginea ce se ridică p pe măsură ce licoarea scade, 

Şi zarea întreagă, cu băutura sfârşită. 

Poet, am găsit metrul. Eu măsur universul cu imaginea sa pe care o creez“. 


Astfel pe măsură ce absoarbe vinul vieții, poetul descoperă marea priveliște natală 
și sfântă de dincolo de viaţă. Tot exotismul lui Claudel nu e decât un prilej să revie 
în țara sa de baștină, a sufletului și a credinței catolice. A măsurat universul ca să gă- 
sească măsură lui Dumnezeu; a cântărit soarele ca să poată cântări sufletul nostru uman. 

Claudel nu e un mistic, nu.e un creştin în sensul franciscan al cuvântului, e un 
dogmatic, e un catolic. Pentru dânsul Dumnezeu nu e nesfârșitul în care te pierzi, ci e 
absolutul pe care te sprijini. E cheia de boltă a întregului univers, e ordinea creaţiei. 


„Dorinţa mea e să fiu adunătorul pământului lui Dumnezeu! Precum Cristofor Co- 
lumb când își înălța pânza, 

N'avea gând să găsească o ţară nouă, 

Dar purta în inima lui înțeleaptă patima limitării şi râvna de a parcurge veșnicul 
orizont al sferei calculate“. (Oda 5-a) 


Acest sentiment de limitare în dogmă şi în ordinea catolică e esenţial la Claudel: 


„Căci D-zeu e cu tine, și acolo unde se află creatura, Creatorul n'a părăsit-o.“ (Oda 2-a) 
„Mijlocește să fiu între oameni... ca un semănător a măsurii lui Dumnezeu.“ (Oda 5-a) 


Toată poezia claudeliană e.o continuă afirmare a existenței lui Dumnezeu, printr'o 
descoperire continuă a universului, care-şi mărturisește mereu Creatorul. Aici după mine 
stă originalitatea și adânca unitate a acestei poezii. E un „Magnificat“ cum își intitulează 
Claudel una din Ode. Poetul devine preot, sacerdot, profet. Muzele Eladei (Claudel a 
tradus admirabil pe Eschil) coboară asfel firesc la altarul catolic. 


„Și iată-mă ca un. preot în maiestoase odăjdii de aur, în picioare înaintea altarului 
înfiăcărat şi din el nu vezi decât obrazul și mâinile care au culoarea de om, 

Şi el priveşte, față'n faţă, cu liniște, în puterea și în belșugul inimii sale, 

Pe Dumnezeul său, știind prea bine că tu eşti acolo în azima întâmplătoare“. 


De rit latin și de suflet francez, poezia lui Claudel, îmbrățișează, ca să prindă în 
reţeaua ei pe Dumnezeu, tot universul planetar, pământesc și uman. E modernă fiindcă 
e construită din materiale care nu îmbătrânesc. E specific franceză, fiindcă ordinea înternă 
cea mai riguroasă n'o părăseşte niciodată, — nu logica psichologică a teatrului secolului 
al XVII-lea, ci desfășurarea simbolică și ordonată a serviciului bisericii catolice. Dacă 
trecem dela odele tui Claudel și dela teatrul său liric la poeziile şi la elegiile lui Francis 
Jammes, e ca şi cum am părăsi splendoarea gravă a unui serviciu divin sub maiestuoasa 
cupolă a sfântului Petru din Roma pentru o bisericuţă sfioasă de țară. Slujba e pe sfârșite — 
un singur preot bătrân, doi-trei țărani, câteva babe... atât. Dar, prin uşa deschisă, pri- 
măvara dă năvală; în zare vezi munții albaștri de tot. Sunt munţii Pirinei. Bisericuța e 
mică, săracă, dar e plină de mirosul trandafirilor sălbateci și de zumzet de albine. E o 
biserică învestmântată în frunziș (/'Eglise habillée de feuilles cum frumos intitulează 

Jammes o carte a sa de versuri) și de acolo auzi și angelusul zorilor și angelusul serii. 
De Pangelus de Paube à l'angelus du soir e suggestivul nume al altui volum, cel mai 
cunoscut al poetului. 

lată cadrul rustic și umil, iată fondul buieolie şi religios al poeziei lui Jammes. 

Dacă față de Claudel invoci Biblia, pe tragicii greci, pe Dante sau dintre moderni: 
ritmurile lui Whitman şi vaticinările lui Rimbaud — față de poetul dela Orthez, faţă de Francis 
Jammes, Bucolicele și Georgicele lui Virgiliu, „florile mici” (fioretti) ale sfântului Francisc 
din Assisa, unele fabule ale lui La Fontaine. cele mai naive, și unele poezii ale lui Verlaine, 
de pildă „Gaspard Hauser”, îți răsar tot atât de firesc în minte. E poezia unui faun fran- 
ciscan. Jammes a cântat Georgicele creștine (Les Georgiques chretiennes). 

E un amestec rar de primitivism păgân și de primitivism creştin. 

E o adorabilă transpunere a celor depe pământ pe planul ceresc și a celor cerești la 
măsura omului. 

lată drept pildă începutul și sfârșitul unei poezii de Jamies tradusă de mine pe 
vremuri: 


RUGĂCIUNE CA SĂ MERG LA RAI CU ASINII 


Când voi porni spre tine, o Doamne, fă să fie 

o zi cu sărbătoare de holde pe-o câmpie 

ce va 'nota în praf. Vreau, chiar ca p'astă lume, 
saleg un drum pe placu-mi, ce'n voie să mă'ndrume 
la Raiul unde stele's pe cer, nămiaza mare. 

Eu imi voi lua toiagul, pe largul drum de care 

voi merge și voi spune asinilor: Prieteni, 

“sunt Francis Jammes și, iată, pornii până la Rai, 
căci iad nu e în țară la bunul Dumnezeu. 

Prieteni buni cu cerul, veniți — le-oi spune eu — 
sărmane vite, care, ciulind urechia lungă, 

goniţi tăunul, băţul și-albina să nuw'mpungă... 

Fă, Doamne, ca'mpreună cu-acești asini să-ți vin. 
Și fă ca'n pace ingeri să ne călăuzească 

spre ape, unden umbră, cireșe tremur” lin, 

curate ca și carnea ce râde feciorească — 

mai fă, de plec obrazul, în ăst lăcaș de har, 

pe apele prea sfinte, să fiu ca un măgar 

ce-ar oglindi smerita și dulcea-i sărăcie 

în limpezimea vie a veşnicei iubiri. 


E o frăţie firească, instinctivă, cu tot ce e aproape de simplitatea divină, de Dum» 
nezeu: cu dobitoacele mai umile, cu viței, cu asinii, cu plantele cele mai vulgare, cu 
florile simple ale câmpului, pe care Jammes le cunoaşte ca un botanist și le iubeşte ca 
un poet. E o naivitate poate voită în iubirea poetului pentru acele fete cu pălării mari 
de paie demodate, ca și numele lor nostalgice: Clara d'Elebeuse, Almaide d'Etremont, 
Laure d'Anis — e poate puţină afectație în evocarea Antilelor de acum o sută și atâția 
de ani cu plantori şi creole... Dar atmosfera aceia bătrânească pe jumătate trecut, pe 

jumătate vis, din primele versuri ale lui Jammes, te urmăreşte ca o amintire. E ca o poză 
văzută pe când erai copil în odaia unei bunice, și de care te rușinezi să spui — acum 
când eşti bătrân — că ţi-e mai vie în minte decât Rembrand-ul zărit acum o lună la Luvru. 
Toată poezia lui Jammes e sentiment pur şi atmosferă turburătoare. E situată fa anti- 
podul lui Claudel. Fi nu-i trebue universul întreg, păinjenișul stelelor și respirarea ocea- 
nelor ca să afirme pe Dumnezeu. li e destul vălceaua cea mai mică: o ferigă plecată pe 
ape, talanga unei turme în seara ce cade, o floare, un parfum, ca să evoce totul. Jammes 
ne-o spune, lămurindu-și arta poetică, în unul din catrenele sale întitulat: „Darul”. 


Da, geniul e să vezi şi să faci să se vadă 
Ferigele lăsând limba în ape să cadă; 
Da, geniul e să auzi și să faci să se-audă 
Turma'n seară pierind peste pajiștea udă. 


Da, geniul acestei poezii e de a evoca, nu de a construi, — de a simți, nu de a 
explica — de a atinge sufletul, nu de a convinge mintea. E mai mult creștină decât 
catolică. Sau mai bine zis e catolică în înțelesul franciscan al cuvântului, Dacă poezia lui 
Claudel e un concert măreț şi savant de orgă, versul lui Jammes rămâne cântecul simplu 
şi limpede al copiilor dintro procesie de țară, deşirându-se printre lanuri de grâu și de 
albăstrele. a 

Noutatea veşnică a unei atari poezii o face prospețimea ei desăvârşită: puritatea, 
nuditatea ei sufletească. 

Cuvântul „nu” (gol-nud) revine la Jammes tot atât de des ca şi cuvântul „pur” 
(curat-pur) la Valery. De fapt amândouă au acelaș înțeles de poezie dezbărată de orice 
haină retorică, de poezie goală, de poezie pură. 


Acestea spuse, înțelegem dece Jammes în volumele, ce au urmat conversiunea lui 


la catolicismul practicat, părăsind frăgezimea copilărească și veșnică a credinței lui naive, 
a pierdut însuși filonul adevăratei sale poezii — atunci când dimpotrivă Claudel în dogma 
rigidă a bisericei își găsea echilibrul firesc. 

Și acum câteva cuvinte numai despre Charles Peguy. Dacă am comparat poezia lui 
Claudel cu Sf. Petru din Roma și poezia fui Jammes cu o bisericuță de sat dintr'o vâlcea 
din Sudul Franţei, poezia lui Peguy îmi amintește catedrala gotică dela Chartres, a cărei 
săgeată suind îndrăsneț pe cer indică credinciosului, obosit de drumul drept şi nesfârșit 
al câmpiei, calea cea adevărată către Domnul. Dacă poezia lui Claudel e a unui călător 
peste mări, dacă poezia lui Jammes e a unui țăran ce nu-și părăsește valea decât ca 
să-și ducă oile la munte -— poezia lui Péguy este a unui pelerin, cu traistă şi cu toiag, 
pornind pe jos ca să găsească pe Dumnezeu nu în lume ci în propria lui fară Acest 
Dumnezeu al lui Péguy nu e nici Dumnezeul universului claudelian, nici Dumnezeul 
blând al asinilor, al fetelor şi al florilor de câmp din preajma lui Jammes, e Dumnezeul 
Franţei, e regele catolic şi drept al poporului ales, care tronează în ceruri. El le trimete 
în țară, să-i păzească turma credincioșilor, pe Sfintele tutelare: pe Sfânta Genoveva, pa~ 
troana Parisului şi pe loana d'Arc. E destul să amintim aici câteva titluri ale lui Péguy: 
La Tapisserie de Sainte Geneviève et de Jeanne d'Arc; La Tapisserie de Notre-Dâme ; 
Presentation de la Beauce à notre Dâme de Chartres. E o poezie severă. E poezia unui om, 
care nu-și îngăduie nici o acomodare cu cerul, dar nici cu versul clasic, precum a făcut-o 
Claudel și Jammes. Péguy nu discută versul clasic precum nu discută nici dogma bise- 
ricii — i se supune. Toată poezia lui e de piatră despuiată şi de rugă; de dânsa am putea 
spune ce a spus poetul despre săgeata Catedralii de la Chartres : 

Voici la nudité, le reste est vêtement. 
Voici le vetement, tout le reste est parure. 
Voici la pureté, tout le reste est souillure. 
Voici la pauvreté, le reste est ornement. 


lată nuditatea, restul e vestmânt. 

lată vestmântul, tot restul e podoabă. 
„lată puritatea, tot restul e pângărire. 
lată sărăcia, restul e ornament. 


Lumea pierduse antica noțiune a sărăciei. Péguy i-a redat-o în toată gloria ei spi- 
rituală, în toată accepţia ei superioară. Ideia sărăciei și ideia morții — cele două mari 
despueri. Poezie catolică, dar patetică şi dramatică — poezie care nu neagă carnea, dar 
o înfrânge. Poezie cu rădăcini medievale dar cu sevă modernă; poezie fundamental franceză 
şi adânc umană. Astfel măreaţă la Claudel, umilă la Jammes, austeră la Peguy, lirica 
modernă franceză îşi desăvârșește unitatea sufletească în fața unui altar comun. 

Verde mai gras, în frunzar, 
Struguri, ciorchini, 

Către fereastra-mi, mai sus } 
Curgeţi mai des 

Gemene boabe şi coaceţi 
Repede 'n pline luciri! 

Pe voi vă dospeşte 

Arşiţa, mumă, pieziș ; 

Pe voi vă desmiardă 
Cerul cel dulce de rod; 
Vrajă vă răcorește 

Boarea prietenă-a lunii, 
O! vă îmbrobonează 
Ochii aceştia 

De-ale iubirii vie deapururi 
Lacrămi belșug. 


GANIMED 


Din cercuit răsărit 

Mă dogorești limpezirii, 
Drag, primăvară! 

Cu învoltări de săruturi 
Inima împresurată 

Mi-este de-al tău simțământ 
Veșnic de cald, 
Nemărginit de frumoasă ! 


Cum te-ar încinge 
Braţul acesta! 

O, sunt la pieptul 

Tău, ocrotit sunt, dorință; 
- Florile tale și iarba 
Inima-mi o 'ngrămădesc. 
Tu răcoreşti arzătoarea 
Sete din pieptu-mi, 

Boare duioasă de zori! 
Chiamă din valea ’mpâctită 
Privighetoarea iubind. 


lată! eu vin! voi veni! 
Unde? Dar unde? 


Sus! Avântarea e’n sus! 
Se coboară plutiţi 

Nourii, norii 

Dorului scump sejapleacă. 


Mie! Mie! 
In poala voastră 


Sunt ridicat! 
Cuprinzător deficuprins ! 
Sânului tău înălțat sunt, 
Tată, îndrăgostit! 
Trad. Stefan Nenifescu 

O E T H 
DEZAMĂGIREA DINTÂI 


Unde-s zilele 'n risipă 
De sburdalnică iubire ; 
Cine va 'nturna o clipă 
Vremea gingaşă 'napoi ? 


Singur stau de-mi sgândăr rana 
Și cu lacrămi veşnic noi 
Plâng pierduta fericire. 


Cine va 'nturna "n risipă 
Vremea gingașă 'napoi? 


Traa. Marcel Romanescu 

GCG O E T H E 


CÂNTEC $I FORMĂ 


Grecii strângă dorul lor 
Plastic în tipare ; 

Din copilul mâinilor 
Crească-şi desfătare ; 


Nouă însă ne e drag 
Să vrem Eufratul, 

Si’n al apelor șirag 
Drum de-alung și latul. 


Sting eu at suflării foc, 
Cântec se desleagă; 
Mâna-mi dacă ia din loc, 
Apa se închiagă. 


Trad. Stefan Nenifescu şi lon Pillat 

IDEI, 


| 


OAMENI FAPTE 


CĂRŢI DESPRE GOETHE ÎN ROMÂNEȘTE 


Ultimii doi ani au înregistrat interesul crescând 
al unor cercetători literari, fie pentru influența pe 
care Goethe a avut-o asupra literaturii românești, 
fie pentru Goethe însuși, încercând să-l popularizeze 
la noi, sau să lămurească anumite laturi ale perso- 
nalităţii sale. Faţă de sărăcia studiilor critice în ge~ 
nere și mai ales a lucrărilor privind literaturile străine, 
încercările critice din ultimii ani, în legătură cu un 
poet care prin nenumărate traduceri a devenit cu- 
noscut în straturile adinci ale cetitorilor români, 
capătă firește o deosebită semnificaţie, 

Dintre lucrările care se ocupă cu influența lui 
Goethe în România trebuie remarcat în primul rînd 
studiul d-lui Jon Gherghel, despre traducerile din 
Goethe în rominește. :) D-1 Ion Gherghel ne-a oferit 
deocamdată volumul întâiu dintr'o cercetare, care 
va cuprinde pe lângă o bibliografie critică a tra~ 
ducerilor din Goethe în limba romînă şi un studiu 
sintetic despre influența lui Goethe asupra literaturii 
rominești. Primul volum ne înfățișează o dare de 
seamă a traducerilor lui Goethe în romîneşte, de la 
cele mai timide începuturi, pînă la bogăţia de tăl- 
- măciri din zilele noastre. In partea întâiu a studiului 
său, d~i Ion Gherghel schițează influența germană 
în Romînia, fără însă să reușească a realiza o pri- 
vire unitară asupra acestei influențe, Pierzându-se 
uneori în detalii inutile, omițind alteori fapte și mo~ 
mente caracteristice din evoluţia influenţei germane — 
cum e de pildă cazul lui I. Budai-Deleanu — autorul 
tratează superficial rolul jucat de „Junimea“ şi de 
Saşii din Ardeal. Simpla înșirare a traducătorilor și 
traducerilor se potrivește mai mult unei lucrări de~ 
taliate analitice, decât unei priviri generale sintetice, 
In partea a doua a studiului său d-i Ion Gherghel 
cataloghează cronologic traducerile romînești din 
Goethe. Nu vom face autorului o vină dacă în 
această înttie lucrare de acest fel au; fost omise unele 
traduceri, Ceiace ne-a supărat în această încercare, 
dealtfei harnică și lăudabilă, este înainte de toate 





1) Ion Gherghel — Goethe în literatura română — 
vol. I. Memoriile Academiei Române 1931, 


metoda extrem de școlărească pe care o utilizează 

d-l Ion Gherghel. In loc să fi urmărit pas cu pas și 

cronologic apariţia traducerilor din Goethe, autorul 

ar fi putut să procedeze, de pildă, împărțindu-și stu- 

diul pe capitole după caracterul operilor lui Goethe. 

Astfel ar fi putut să urmărească într'un capitol unitar 

evoluția traducerilor din lirica lui Goethe, într'un 

altui aceea a operilor în proză, aşa cum a făcut, de 

pildă cu , Faust“, căruia i-a reservat, cum se și cu~ 

venía, un capitol aparte. Autorul ar mai fi putut să 

urmărească evoluția traducerilor după calitatea tra- 

ducătorilor, ținând seamă că traducerile datorite di- 

letanţilor și poeţilor de mîna a doua, pot avea mai 

curând o influență defavorabilă pentru încetățenirea 

unui scriitor străin, decît una folositoare și dătătoare 

de rod. Lucrarea d-lui Gherghel este totuși intere- 

santă și folositoare prin bogatul material bibliografic 

ce-l oferă și pe care-l va utiliza cu siguranță cândva 

un cercetător cu un spirit critic mai desvoltat și cu 

un gust literar mai bun. Ceiace se poate în sfârșit 

reține din cercetarea d-lui Gherghel este faptul, trist 

desigur, că nici principalele opere ale lui Goethe nu 

au fost oferite publicului românesc într'o traducere , 
meritorie. Reţinem traducerile lui Traian Bratu din i 
„Stella“, „Clavigo“ și „Egmont“, traducerea lui Oreste ; 
din „Hermann și Dorothea“, sforțările lui Ion Gorun 

şi |. U. Soricu de a tălmăci pe „Faust“ în versuri și 

în sfîrșit un număr de poezii lirice bine traduse. O 

culegere de poezii alese din Goethe în romiînește 

nu a publicat încă nimeni. In schimb sînt poezii de 
Goethe ca „Mignon“ și „Pescarul“ care au fost tra~ ti 
duse de mai bine de zece ori, putindu-se urmări la ; 
îndămina acestor traduceri înseși evoluţia limbei i] 
poetice rominești și a spiritului de adaptare al tăl- f 
măcitorilor, 

Autorul acestor rânduri a publicat în revista „Ra~ ! 
muri“ şi apoi în extras, un studiu despre influenţa | 
lui Goethe la Eminescu) După ce în capitolul prim ! 
aruncă o privire generală asupra legăturilor lui | 


t 
t 
$ 
i 


1) Ion Sân-Giorgiu — Eminescu și Goethe — Ed. 
Ramuri—Craiova, 1929, 

Eminescu cu Goethe, insistând asupra faptului că 
Eminescu a fost o prea puternică personalitate pentru 
a primi o influență, fără a o prelucra și adapta, 
după ce atrage atenția asupra influenței pe care 
„Faust“, „Hermann și Dorothea“, unele epigrame 
şi „Xeni“, sau unele poezii filozofice ca „Urworte'“ 
au avut-o asupra lui Eminescu, în capitolele ur- 
mătoare autorul analizează interesul pe care Emi- 
nescu ta arătat unei opere mai puţin populare a 
lui Goethe, cum e „Divanul occidental-oriental. 


„ Cercetătorul face o paralelă între dragostea lui Emi- : 
jnescu pentru Veronica Micle și cea a lui Goethe : 


'pentru Marianne von Willemer și stabileşte o serie 
ide reminiscențe din „Cartea Suleika“ în poesiile lui 
i Eminescu. În ultimul capitol autorul încearcă să 
„stabilească un nou îsvor al „Luceafărului“ în poezia 
“lui Goethe din „Cartea Suleika“, „Hochbild“. 
- Dintre studiile despre Goethe cel mai interesant și 
mai original e desigur esseul d-lui Lucian Blaga, 
Daimonion 1). Tinărul poet și filosof își propune să 
analizeze problema demonicului, luind ca punct de 
orientare demonicul lui Goethe, asupra căruia se 
opreşte îndelung. D-1 Blaga definește demonismul 
goethean „ca o putere magică, un duh positiv al 
creației, al productivităţii, al faptei“. Autorul remarcă 
just că demonismul lui Goethe e o forță activă şi că 
el nu poate fi despărţit de faptă, precum demonismul 
acesta „împrumută ceva din privilegiile ireductibile ale 
„fatalităţii“, Deasemenea, sprijinit pe definițiile lui Goe- 
"the despre demonic din convorbirile cu Eckermann, 
la Blaga insistă asupra laturei inconștiente a demoni 
eului, care creiază intuitiv şi irațional, condus parcă 
de forţa fatală a geniului. Intre genialitate și demonic, 
Goethe vede o perfectă corelație, deși crede că 
există și oameni demonici fără geniu. D-1 Blaga 
spune cu drept cuvânt că „demonicul pare deci în 
concepția goetheană o noţiune mai largă decât ge~ 
niul“, ei fiind „oarecum entitatea absolută, imper- 
„sonală, a vrăjii magice“. Autorul are de asemenea 
dreptate cînd diferențiază un demonism primar „ma~ 
gic“ și un demonic derivat creator. El omite însă 
să aprofundeze fenomenul acestei demonii evolutive, 
care la Goethe inglobează în demonismul propriu 
zis toate acele forțe nevăzute ce domnesc ca un 
destin în om, pentru ca din acestea să se desvolte 
'printr'o serie de purificări lăuntrice personalitatea 
creatoare. D-i Lucian Blaga sa mărginit la lămu- 


1. Lucian Blaga — Daimonion — Ed. „Societatea de 
Mine“ — Cluj, 1930. 


O IN JURUL VOLUMULUI: 


Dușmănia între operă și viaţă este evidentă și de 
neînvins, ca un destin. Tragicul înalt al marilor crea- 
țiuni de cultură culminează tn această încordare răz- 
boinică între iluzie și realitate, 

Antagonismul între operă și viața creatorului de 


„PROBLEME 


rirea demonicului goethean și a realizat cu dialectica 
sa pătrunzătoare un esseu admirabil scris și plin de 
sugestii interesante. 

D-A 7. E. Torouțiu este un pasionat popularizator 
al literaturii germane la noi!). Afară de lucrările 
sale despre Heine și Sudermann, în care, după o 
sumară schiță biografică a poeţilor, aruncă o privire 

| grăbită asupra traducerilor în romîneşte, a tipărit de | 


Î 


„curind capitolul despre „Hermann și Dorothea“ din; j 
„monografia sa proectată despre Goethe. D-1 Torouţiu: 


rămîne și aci credincios metodei întrebuințate în cele- 
lalte lucrări ale sale. E1 nu se încurcă în ițele complicate 
ale unei prea bogate bibliografii. Cu Bielschowsky, bio- 
grafie populară, cu Wilhelm Scherer și cu un studiu sau 
două, d-l Torouţiu lichidează bibliografia goetheană. 
Originalitatea studiului său nu trebuie căutată în jude~ 
cată critică personală. O găsim mai curînd în însem- 
nătatea pe care autorul o acordă traducerilor ro~ 
minești din poema lui Goethe, traduceri pe care le 
judecă şi din care citează. Păcat însă că d-l To~ 
rouţiu trece cu vederea două traduceri din „Hermann 


? şi Dorothea“ în rominește și anume, a lui A, Zaman, 


prima tălmăcire romînească în hexametri, apărută 
„la 1903 și a luí M. Străjanu, tot în hexametri, apărută 
„în 1912. In ce privește studiul propriu zis asupra 


: poemei lui Goethe, el se compune dintr'o parte in- 


troductivă în care tratează, după isvoarele indicate 
mai sus, geneza operei, și dintr'o parte de pură 
analiză literară, în care d-i Torouţiu se mulțumește 
să rezume în proză și cu citate din traducerile ro~- 
„minești, fiecare cint al acestei armonioase opere 
i goetheene. Capitolul din „Hermann şi Dorothea“ 
¿ne prevestește metoda, forma și stilul în care d~l 
| Torouţiu va înfățișa publicului romînesc pe Goethe. Nu 
` încape îndoială că această lucrare, dacă va pătrunde 
în masele cetitorilor, va folosi la popularizarea ma~ 
relui poet german. 
Făcînd abstracţie de observaţiunile critice scrise 
: pe marginea acestor lucrări, trebuie să constatăm 
interesul crescînd pe care Goethe la cîștigat în 
ultimul timp în rîndurile cercetătorilor noștri literari. 
Să nădăjduim că va veni o zi cînd Goethe va fi 
înfățișat publicului rominesc în traduceri corecte și 
omogene şi cînd opera sa va fi studiată cu mai multă 
pricepere și autoritate științifică. 


ION SÂN-GIORGIU 


1. I. E. Torouţiu — Hermann și Dorothea — Tip. 
Bucovina, 1931. . 


NOUI IN FILOSOFIE” DE I. BRUCĂR 


valori culturale măsoară gradul acestei dușmănii 
iar accio unde, foarte rare ori, se descoperă con~ 
gruența ideală, ea e răscumpărată cu sângele vieţii. 

Scriitorul — ne gândim în special la romancier și 
autor dramatic — bătut de ciocanele vieţii, poate pe 

calea, fie și însemnată cu propriul său sânge, să-și 
găsească înțelesul lui unic al lumii, iar opera lui să 
fie mare, nefiind chiar decât narațiunea drumului 
străbătut și expresiunea sensului vieții la care s'a 
înălțat, Filosoful însă, pe care viaţa îl silește să co~ 
boare zilnic în abatorul ei, din culmea de perspectivă 
pe care și-a cucerit-o, este o victimă osândită a pă- 
cătui fără ertare împotriva Sfântului Duh al ideei 
pure și riscă a rămânea într'o zi pe jos, fără putinţa 
unei noui ascensiuni, 

Căci, dacă artistul, scriitorul, ori unde s'ar afla și 
ori cum ar trăi, viața — adică imaginea pe care arta 
lui o transfigurează, creiând-o artisticește din nou — 
îi este pretutindeni și în orice împrejurare la înde- 
mână, — pentru filosof, promiscuitatea oricărei pro~ 
fesiuni neculturale cu preocuparea de ultimele pro- 
bleme fundamentale ale gândirii, nu poate să nu 
turbure şi să nu micşoreze avântul și puterea de 
concentrare a gândului. Ce conciliere posibilă există 
între profesiunea de avocat, adică de îmblânzitor 
interesat în menageria meschinărilor vieţii, retribuit 
pentru aţâţarea, și retribuit apoi pentru împăcarea 
conflictelor de interese între oameni, — cu senina 
îmbrăţişare, contemplare și înțelegere curată a cos- 
mosului ? 

Filosofia, ca și poesia, sunt amante care reclamă 
absolută exclusivitate ; fecundarea lor e condiţionată 
de această exclusivitate, Trădarea lor cu oricare altă 
preocupare poate să închidă într'o zi, dureros, fereastra 
sufletului, prin care filosoful ca și poetul privesc mi- 
sterul iumii, 


Cu atât mai mult ne uimește și trebue relevat 
efortul de creaţiune culturală pe care di. I. Brucăr — 
în civil, ca să zicem așa, avocat, — îl face în tânăra 
filosofie română. 

Intâia lucrare importantă a d-lui Brucăr a foste 
„Filosofia lui Spinoza“ (1930, Societatea română de 
filosofie). i 

Poate că di. Brucăr a scris această carte, ca un 
act de autopurificare și autosalvare : refugiul, saltul 
d-sale eroic din sala pașilor și proceselor pierdute 
(ori câștigate) spre cerul — vid de onorarii — vai, dar 
şi de țărână! — al ultimelor abstracţiuni. 

In acest caz avem de aface mai mult decât cu un 
autor de cărţi de tilosofie; cu un omn, și manifestarea 
lui merită o îndoită atenţiune. 

In adevăr, di. Brucăr, îndințat tragic, prin profe- 
siunea d-sale, în roțile ruginite ale vieţii de toate 
zilele l-a ales și "'mbrăţișat cu-o pasiune profundă, 
ca o răsbunare, pe filosoful cel mai desfăcut, mai 
străin de viață și deci, mai dușman al ei: pe B. 
Spinoza. 

Este aci numai o coincidență, fără o cauză mai 
adâncă, ori e răspunsul neprevăzut, fie și inconștient, 
al sufletului la atentatele vieţii impotriva — Ideei pure ? 

DI. Brucăr s'a scufundat în Spinoza. 

A cercetat toate studiile mai importante din imensa 
bibliografie asupra filosofului iubit, dar n'a văzut cu~ 
getarea lui prin prisma vreunui comentator, nici 
măcar prin sticlele șlefuite de însuși maestrul.... 
l-a analizat metoda, ideile, sinteza gândirei sale ex~ 
primate, și acelei, printre rânduri, neexprimate, dar 
nu cu acea severitate ucigătoare care exală din 
aproape fiecare rând al filosofiei lui Spinoza însăși, 
ci cu dragostea ferventă și înțelesul necondiţional al 
discipolului care vede în meșterul său întruparea 
perfecțiunei. Astfel a clădit, architectonic ireproșabil, 
pentru B. Spinoza — aproape un Cânt... 

DI. Brucăr nu vede nici o pată pe chipul, mate- 
maticește perfect, de gândire, al idealului său. Fericit 
că a putut evada din arșiţele vieţii, di. Brucăr nu se 
mai uită înapoi, nici în dreapta, nici în stânga cu~ 
getului d-sale și nu mai simte că soarele spinozian 
care-l arde și-l copleșește, este arsura de ghiață po~ 
lară a unei concepțiuni, de sigur înaltă și grandioasă, 
dar străină de planeta noastră, supraumană, și deci: 
inumană, 

Pornită dela creer, în linie verticală, în sus, fără a 
fi făcut deturul prin inimă, filosofia lui Spinoza, cul- 
minează într'o regiune dincolo de stratosferă, în care 
presiunea și frigul ne asvârlă afară din ideia și din 
înțelesul vieţii și al lumii. 

Spinoza a trăit și a murit în adevăr ca un sfânt, 
Dar el a fost un asasin al suiletului vieții: cel mai 
mare, cel mai pur, cel mai sfânt asasin. Cu ghilotina 


precisă și infailibilă a demonstraţiei geometrice, acest 


uriaș plăpând, acest Djinkish-Khan al negaţiunei, 
străin de viață și nepăsător de moarte s'a înălțat atât 
de sus la cerurile speculaţiunii metafizice încât pare 
că ne vorbește de pe o altă planetă, din culmea că- 
reia a decapitat pe Dumnezeu, a ucis toate iluziile 
noastre, a sacrificat toate bunurile sufletului pe al- 
tarul celei mai mincinoase dintre religii: a raţiunii 
și a adevărului, și a făcut din pământul nostru un 
sicriu, și din cerul albastru capacul lui. 

Celor două mari cărţi: vechiul testament — cartea 
acţiunii și noul testament — cartea renunțării, Spinoza 
le-a opus „Efica” lui, formula : amor dei intellectualis, 
expresiunea propriului său dor de un Dumnezeu im- 
posibil, fără conţinut de viaţă chiar în lumea ideilor, 
scutul: unui alt univers, poate, străin de noi, rece, 
static și etern în incurabila-i sărăcie, în care figura 
monumentală a lui B. Spinoza, încremenită în li~ 
niște și pace ca un Budha, ne poruncește: să fim 
îngeri! 

E cu neputinţă! Omul nu poate trăi fără una din 
cele două sfinte cărți. 

ŞI, fiindcă el însuși a fost aproape un înger, viața 
si opera lui, distrugătoare a tuturor iluziilor care fe~ 
cundează sufletul uman, au o putere covărșitoare 
asupra celor ce-l cercetează. 

Deaceia înţelegem pentru ce l-au repudiat şi co~ 
religionarii săi, evreii şi ceilalţi, creștinii. 

Dar di. Brucăr îl înțelege și-l comentează pe 
Spinoza, cu evlavia unui călugăr din alte vremuri, 
care ar comenta pe Sf. Augustin. 

Meritul d-sale este desigur, mai mare și interpre- 
tarea d-sale mai folositoare decât „erezia” noastră. 


Dar dacă di. Brucăr s'a dovedit în cartea d-sale 
asupra lui Spinoza un discipol fervent al acestui 
filosof, în noua d-sale lucrare. „Probleme noui în 
filosofie” d-sa dovedește că, oricât ar fi de înhămat la 
carul profetului Spinoza, d-sa poate, de pe turnul 
d-sale filosofic, privi şi cuprinde întreaga constelație 
filosofică modernă. Și că o poate tălmăci personal — 
ceace este esențial. 

„Probleme noui în filosofie” nu este numai un 
simplu proces-verbal al gândirii filosofice din zilele 
noastre, ci o expunere crifică, o dare de seamă, 
în accepțiunea largă a cuvântului, un feil de soco- 
teală pro domo și pentru toată lumea a tuturor si- 
stemelor nouă de filosofie. 

Dacă ar fi destul de util pentru tânăra noastră 
mișcare filosofică relativ atât de săracă în lucrări, 
simplul rezumat al unei informaţiuni bune, precise 
şi complete asupra curentelor de gândire care cir- 
culă în Apus, cu atât mai mult se cuvine să rele- 
văm valoarea „Problemelor noui în filosofie”, care, 
pe lângă calităţile unui admirabil rezumat, se înfă- 
țișează, prin atitudinea critică pe care autorul n'o 
părăseşte decât rare ori, ca o lucrare importantă 
și de preţ. 

Firește, coloana vertebrală a gândirii filosofice a 
d-lui |. Brucăr rămâne deocamdată, tot filosofia lui 
Spinoza. 


Spinoza este și în Problemele d-sale „noui în 
filosofie” perspectiva sub care di. Brucăr îmbrăţi- 
şează curagios vastul câmp al gândirii și contro- 
verselor filosofice moderne. Ací însă, perspectiva 
spinoziană fiind ancorată în comandamentul de a 
vedea lucrurile sub „specie aeternitatis”, expunerea 
e fecundată: di. Brucăr ne împărtășește liniștit și 
„obiectiv” frământarea adâncă de pe toate frontu- 
rile, adică din toate școalele filosofice, indicând doar 
prin apercu-uri critice personale, ici și colo, punctele 
vulnerabile ale unora și contradicţiile altora, 

Trebue să menționăm aci capitolul: problema 
„Corelatul om-cosmos”, din ultima carte a d-lui 
Brucăr, care pe lângă expunerea clară a proble- 
mului, așa cum e văzut de toţi gânditorii de seamă 
de azi, e străbătut de accente personale, în care 
fiorul tragic al existenţei vibrează reţinut și preves- 
tește că'n adâncul autorului dospește o gândire filo- 
sofică matură și cutezătoare.... 


Astfel di. I, Brucăr, prin „Filosofia lui Spinoza” 
şi „Probleme noui în filosofie”, prin studiile pe care 
le publică regulat, de câţiva ani încoace, în „Re- 
vista de filosofie”, prin conferințele d-sale anuale, 
ținute în cadrul „Societăţii Române de Filosofie” 
între Tribunal și bibliotecă, între un proces câștigat 
și unul pierdut, se reliefează în tânăra noastă mișcare 
filosofică, drept un gânditor activ de merit, căruia 
nădăjduim că profesiunea „civilă” îi va da răgazul 
să ne poată dărui opera personală și definitivă pe 
care o așteptăm cu încredere, 


A. DOMINIC 


CRONICA LITERARĂ 


© ATITUDINI POLITICE ȘI LITERARE DE D. TOMESCU 


Pentru noi D-t D. Tomescu vine de departe, din 
anii adolescenței, cu numele subscris în josul unui 
editorial aj Ramurilor sau apăsat pe o foaie militantă 
de politică ori de literatură, — de cele mai multe ori 
oltenească. Întâlnirea de acum, în volum, nu este 
altceva decât o revedere și un prilej de a ne întoarce 
spre vremurile primelor noastre cristalizări, 

Colecţia de faţă reunește o parte doar din scrisul 
D-sale, și numai dela jumătatea anului 1914 încoace. 
Dar în amintirea noastră stăruește și un alt, D. To~- 
mescu, anterior acestei date, coborind îndărăt până 
aproape de 1910 și poposit în celelalte două volume 
precedente Acțiunea Naţionalistă și Momente din lupta 
noastră. Aşa încât, fără nici o nouă relaţie, în spi- 
ritul nostru se face legătura între actuala carte, A titu- 
dini politice şi literare şi cele ce au premers-o. Și 
avem dinaintea ochilor linia întreagă a activităţii 
luptătorului D. Tomescu — în ziaristică şi literatură, 


O linie izbucnită vârtos și întinsă drept, fără urmă 
de sinuozități. D-sa a rămas același de altădată. Ste- 
garul iluminat şi înțelepțește înarmat să apere un crez. 
In cultură și mai cu deosebire, în literatura româ- 
nească a stat neclintit în câmpul luptelor, 20 de ani. 
Acestea toate le știm noi, dar nu pot reieși suficient 
din volumul care dă izolat cele două fragmente ale 
aclivității literare şi ziaristice. De aceia l-am fi vrut 
altmintreli. Inţelegeam mai degrabă o culegere de 
articole politice, care să fi prelungit amintitele două 
cărţi și apoi alta care să conțină pe larg ceeace a 
scris d-sa mai de seamă cu privire la literatură, Ci- 
titorul de astăzi, privat de elementele cunoașterii, 
l-ar fi judecat, în acest caz, mai favorabii. Ne gândim 
la numeroase articole de directivă și la atâtea studii 
critice, apărute în Ramuri sau după război în revista 
de occidentală ținută, Scrisul românesc, ipe care o 
conducea chiar D-sa. Critica D-lui D.T. n'a itm- 

podobit numai paginile a două organe animatoare 
de regiune, ci continua mișcarea puternică de al~ 
tădată a Sămănătorului. Profitul criticului D. T. — 
așa cum și-a alcătuit volumul — nu poate să se arate, 
„Și ar fi fost necesar. Pentru că există generaţia recent 
ridicată, care nu cunoaște frământările din jurul și 
din urma Sămănătorului. Acesteia i-ar fi fost utile 
paginile d-lui D. T. De acolo ar fi cules cunoștințe 
și convingeri, 

Asemenea editări ar mai fi fost indicate și din alt 
punct de vedere. Publicistica momentului este nă- 
pădită, în ambele categorii (ziaristică şi literatură), de 
un luxuriant buruieniș, In ziaristică; violență, încon- 
secvență, vuet de vorbe goale. In literatură : necinste, 
haos și coterii. Apariţia unui volum de articole po~ 
litice, cum se scria odinioară, ar fi fost echivalentă cu 
o umbră dojenitoare ridicată din trecut, ca să certe 
prezentul căzut la nivel plebeic. lar pentru moravu- 
rile literare, de acum, cartea, densă de idei și abun- 
dentă în polemici civilizate, ar fi fost pilduitoare. Ar 
[i fost binevenită în toiul unor practici neoneste și 
vulgare. Trecutul ar fi slujit de corector prezentului 
desmăţat. 

Totuși, așa reduse cum sunt, Afitudinile politice şi 
literare ale d-lui D., T. vin întrun moment oportun. 

Reeditarea diverselor articole politice, grupate cro- 
nologic, unele în jurul neutralității și altele în jurul 
epocei de după război (până în anul trecut), con~ 
stitue un model al genului. Autorul, deși oltean de 
baștină din cel mai adânc colț al regiunii, desminte 
falșul caracter popularizat pe seama coregionalilor 
săi. Din cele 200 de pagini de gazetărie, nu răzbește 
nici o sudalmă, nici chiar o așa zisă violenţă de 
limbaj. Argumentare logică într'o expunere liniștită, 
absolut literară. Producţie de cerebralitate, nu năvală 
de sentimente primitive duse pe puhoiul înjuriilor. 
In cele aproximativ 40 de articole se găsesc destule 
cari ar putea să stea cu cinste într'o antologie a 
Presei românești, în vecinătatea încăperii lui Eminescu, 
G. Panu, Goga, etc. Faţă de epigonii pretențioși, goi 
și slobozi la condei ca o precupeaţă la gură, ziaris- 
tica d-lui D. T. se înfățișază ca un înalt termen de 
comparaţie. Academică, substanţială și distinsă par'că 
proiectează un zâmbet de superioritate peste svârco- 
lirile triviale ale cotidianului actual, 

Tocmai.aceste calități — cari devin defecte în presa 
centrului — l-au făcut probabil pe d-l D. T. să ră- 
mână răzlețit, Căci d-sa n'a publicat decât întâm- 
plător în „gazetele Bucureștilor. Câteva foiletoane în 
Cuvântul şi încă alte câteva articole, diseminate 
sporadic — după cât ne-aducem aminte, Posturile sale 
de observaţie și activare au fost totdeauna provin- 
ciale, în Craiova şi o bucată de vreme în Cluj. At- 
mosfera Capitalei l-ar fi asfixiat, iar scrisul d-sale 
încheiat și sobru n'ar fi fost apreciat în larma de bâlci 
vehement a chivuţelor şi farsorilor, 

E sigur că nota Atitudinilor politice distonantă, va 


provoca între confrații zilei murmur. Și acolo unde 
sar cădea să fie mai pe larg discutat —în foiletoa- 
nele ziarelor — nu se vor produce cuvenitele recensii, 
Vor fi ignorate intenționat sau tratate distant So- 
cotim însă că ziariștii cinstiți — din fericire mai avem 
și de aceștia —nu vor lăsa să treacă neobservată 
colecţia d-lui D. T., breslaș brav și talentat al scrisului. 

E o datorie care le cade direct în sarcină. 

Pe noi ne va reține mai mult cealaltă parte, con~ 
tribuţia critică din atitudinile literare cari cuprind 
definirea doctrinei, aplicaţiile polemice și scurtele cer- 
cetări în domeniul literaturii ideologice, aceea a lui 
Henry Bordeaux, L. Reymont. 

D-i D. T. şi-a fixat în critica românească poziţia 
de codificator. Venit după desfășurarea amplă a Să- 
mănătorului, după ce, prin urmare, viaţa literară 
se tălăzuise și se așezase în albiile sale, îi revenea 
d-sale rolul de a preciza dogmatic ceeace se ela- 
borase spontan de eflorescența unui curent, Perso- 
nalitatea uriașe a d-lui N. Iorga găsise o bază pro~ 
gramatică, — căreia trebue să-i zicem tradiționalism — 
izvorită dela Kogălniceanu și Eminescu ; găsise o stare 
de spirit în prima decadă a secolului — deci cli- 
matul Sămănătorului. Forţa sa răscolitoare, de ani- 
mator a adunat duhul marilor înaintași și multipli 
când-l i-a suflat peste spuza de pe jeratecul existent. 
A generat o mișcare, o operă care a numărat în 
M. Sadoveanu, în C. S. Aldea, losif, etc., roadele cele 
mai valoroase, Profetul însă a umblat și a grăit. Dar 
n'a legiferat, căci legea urmează să se desprindă din 
viaţă. Nu să se impună artificial şi aprioric. Critica 
d-lui D. T. apare după marea experiență a Sămă- 
nătorului. Deci când trebuia să recolteze normele 
produse de însuși cursul faptelor, De aceia, cu drept 
cuvânt, d-sa se poate mândri cu acest titlu. Este 
printre cei puţini cari au contribuit să limpezească și 
să precizeze crezul celei mai viguroase manifestări 
literare românești, 

Tradiţionalismul, dogma zămislită de duhul lui Ko- 
gălniceanu, pusă în vers și în proza Timpului de 
geniul lui Eminescu și devenită curent: activ în Sä- 
mănătorism, dobândește formulare rotundă și lapidară 
dela di D. T. Respingând aserțiunea că „mar fi altceva 
decât împietrire în adorarea trecutului și deci inca- 


pacitatea noastră de a participa la frământările .și 
aspiraţiile prezentului“, d-sa îl definește ca un elan. 


creator, care derivat din istorie, renaşte mereu. Cap- 
tând acest elan din trecut şi făcându-l să vieze în 
conștiința prezentului — iată opera tradiționalismului, 
Nu o doctrină reacționară care se opune progresului, 
Pas înainte, făcut cu atenție la ce este îndărăt. Tra- 
difionalismul sa vădit ca o mișcare firească a ființei 
noastre etnice, Lipsit de aciditatea critică a Junimis- 
mului distrugător, a fost dimpotrivă cel ce a stârnit 
puterile ascunse ale fondului românesc. Lovind „în 
intelectualismul sceptic și disprețuitor al școalei juni~ 
miste“, a refăcut încrederea în zăcămintele etnice ale 

sufletului nostru. Fapt pentru care activitatea lui nu 
încetează, Cei mai valoroși scriitori, chiar dacă nu 
consimi, se înglobează în mișcarea /radifionalistă și 
nu sămănătoristă, lar apariţia diferitelor reviste pro~ 
vinciale pornite să exploateze același domeniu al 
einicului, nu-și iegitimează altfel apariția. Literatura 
d-lor Cezar Petrescu, Nichifor Crainic, V. Voiculescu, 
I, Pillat, L. Rebreanu, Em. Bucuţă, Lascarov-Mol- 
doveanu, Ciurezu, etc., sau acţiunea regionalismului 
cultural sunt atâtea semne netăgăduite că tradiționa- 
lismul continuă să trăiască, Şi din contră, modernismul, 
de natură livrescă, artificial, „înseamnă o tendință, o 
propagandă și o agitație, dar nu înseamnă și o rea- 
lizare literară“, 

Cu prilejul unor polemici purtate mai ales cu d-nii 
M. Dragomirescu și E. Lovinescu, d. D. T. ajunge să 
clarifice principiile tradiţionalismului creator și actual. 

Discuţii amănunțite, în contradictoriu, sau desfă- 
șurat și în paginile Gândirii, cu același obiectiv, Așa 
că recapitularea ideilor autorului sar efectua cu 
totul înutil. 

Suntem obligaţi însă să marcăm un distinguo. Prin 
aceasta ne asociem și noi la părerea d-lui George 
Mihaii-Zamfirescu și nu primim confuzia pe care 
d~i D, T. o face între tradifionalism şi sămănătorism; 
La d-sa pare unul și acelaşi lucru. Şi nu trebue să 
fie așa. lată, vom cita două pasaje din care se va 
vedea că avem dreptate, 

„D-i Cezar Petrescu —- scrie autorul — răsărit după 
războiu ca o revelaţie, se integrează firesc în linia 
de desvoltare a ideii sămănătoriste. In cea dintâi 
carte a sa, Scrisorile unui răzeş, găsim toate carac- 
terele bunei noastre literaturi fradifionaliste, dar găsim 
şi un plus de intelectualitate care deschide sămănă- 

Dacă e „linia de desvoltare a sămănătorismului“, 
atunci incontestabil că nu mai este Sămărăforismul, 
ci altceva. Un plus lângă Sămănătorul. Adică tradi- 
ționalismul care încearcă să îmbrace alte forme, de 
îndată ce a ieşit din regiunea Sămănătorismului, 

Tot așa aflăm absență de preciziune în mai multe 
locuri, Să mai cităm unul: 

„ŞI ce este literatura de după răsboi a lui Nichifor 
Crainic, dacă nu transpunerea sămănătorismului pe 
un plan superior în care-A regăsim înălțat și sporit 
în cele mai esenţiale dintre tendinţele lui“* 

Transpunerea pe un plan: superior, este egală cu 
o evoluţie, Nu prelungirea sămănătorismului, ci 
transformarea spiritului tradiționalist, de la baza lite- 
raturii românești. 

Lucrurile trebue puse la punct. Tradiţionalismul 
este fluviul adânc care izvorăște din masivul Ko- 
gălniceanu-Eminescu. El a curs pe câmpiile Sămă- 
nătorului, unde domina geniul cârmuitor al d-lui 
N. lorga. A luat forma locurilor și a trecut mai 
departe. Inainte de punctul 1910 chiar, nu se mai 
poate numi Sămănătorism. In continuarea cursului 


său, își reia caracterul de tradiționalism, urmând a 
se colora mai departe cu adaosuri noui, Cei mult el 
a dobândit o nouă propulsiune, de la sămănătorism, 
şi astfel îl face mai activ, mai dozat de energie. 
De aceia, fie Cezar Petrescu, fie Nichifor Crainic, 
fie V. Voiculescu sau oricare alt scriitor asemenea 
d-lor, pot fi cotaţi zradiționalişti, dar în nici un caz 
sămănătorişti. Nu convenim să numim Sămănătorism 
decât un sector din fluviul tradiționalismului, Peste 
vremea noastră curge deci fradiționalismul. Acesta 
este actual și nu celălalt, Tradiţionalismul obține, da~ 
torită progresului, înoiri, iar la vaduri prielnice din 
nou se revarsă fecund într'o mișcare. 

Ne limităm aici, pentru a ne întoarce la alte feţe 
ale cărţii d-lui D. T. 

Vrednice de remarcat sunt procedeele criticului. 
Toate metodice. Fiecare argument al adversarului 
este decupat și expus în lumină, fără urmă de ironie — 
cum în deobște se uzează polemic — și apoi atacat 
deadreptul, prin o cumulare de dovezi parcă se des- 
bate un proces. grav, unde nu este posibilă gluma, 
subterfugiul sau ocolul. Criticul ia pieptiș întregul 
şi-l destramă până la fibră. Rămâi cu impresia de 
lichidare, în urma căreia se impune o singură con~ 
cluzie, ţintuită definitiv, 

Cele șapte încercări prin cari d. D. T. năzueşte 
să statornicească poziția Sămănătorismului în faţa 
Modernismului, cum am spus, nu formează decât o 
parte cu totul redusă, din opera critică. Regretăm 
că n'avem alături altele prin cari personalitatea sa ar 
putea să fie mai bine caracterizată. 

Aceiași capacitate critică pe care am văzut-o în 
direcţia analizei și sintezei doctrinare, se poate ob» 
serva și în studiile consacrate autorilor, Extrem de 
scurte și concentrate, ele sesizează trăsătura dominantă 
şi determină valoarea. Bine înţeles scriitorii sunt aleși 
în vederea ilustrării principiilor pe cari le profesează 
criticul, Ca o demonstraţie pe teren — fie chiar strein. 

Astfel, pentru Henry Bordeaux, care se integrează 
în categoria tradiționaliștilor ; Bourget, Barrès și Bazin, 
ni se dă una din cele mai hotărite judecăţi critice. 
La H. Bordeaux tradiţionalismul este o necesitate vitală, 
e născut tradiționalist ; pentru Barrès o necesitate a 
inteligenții, căci el este convertit. Prezentarea luí 
L. Reymont este. întreprinsă nu numai ocazional, 
spre a face cunoscut pe laureatul premiului Nobel 
și pe romancierul Țăranilor, ci mai ales cu scopul 
de a ajunge la o normă valabilă și pentru împrejurările 
românești. B. o... „La el, realitatea țărănească trăește 
în simţuri sub forma sensaţiilor proaspete peste care 
n'a apucat încă se să aștearnă nici o preocupare de 
intelectual“. Adevăr pe care ni-l confirmă şi opera 
lui Creangă. Dacă s'ar înfăptui în opera mai multor 
scriitori, e cert că tezaurul de originalitate al româ- 
nismului war mai rămâne tăinuit. 

Sprijinită pe credințe funciar etnice, critica d-lui 
D. T. are în plus o însușire formală, desăvârșita cla- 

ritate. Expresiunea este transparentă. Un egal criticism 
de formă și de fond. Reţinut și cumpătat. Un stil 
maiorescian. În genere mai mult abstract. Menit să 
urmărească ideea, alungă ornamentul, plasticul. Nici 
prozaic în felul lui Dobrogeanu-Gherea, dar nici 
condimentat și personal ca al lui I. Chendi. Frazele 
d-sale sunt lame albăstrui de oțel, tăios analitic sau 
arcuri sintetice de articulări, 

In chipul acesta, volumul d-lui D. T. este o ima- 


gine de rectitudine și conștințiozitate apărut ca un 
exemplu pentru actualitate. De aceia am dori să tre~ 
zească mai mult interes în contemporaneitatea tânără. 
In special ea are nevoie și de alte pilde decât cele 
curente. Chiar dacă nu-i va împărtăși ideile, va avea 
să folosească o bună lecție de scris: documentat, 
serios, urban și măsurat. 


CONST. D. IONESCU 


CRONICA PLASTICĂ 


MARIUS BUNESCU. EXPOZIȚIILE CELOR TINERI. CUBISM ȘI ARHEOLOGIE 


In goana după nou și mai nou, expoziția lui Ma- 
rius Bunescu organizată în atelierul propriu, aduce 
la timp potrivit o atmosferă de reconfort. Nimic din 
goana sălbatecă după originalitate nu reușește să se 
strecoare în cuprinsul acestei atmosfere ca să o tur- 
bure. Căci pictorul a ajuns la o înțelepciune care 
îi spune că originalitatea este, un dar al cerului, îl 
ai sau nu îl ai, nu poţi însă să-l provoci oricâte 
experienţe ai întreprinde. Originalitatea formulelor 
rămâne o vorbă goală, singură originalitatea perso- 
nalității contează. Și pe aceasta Marius Bunescu o 
posedă într'un grad înalt. Intraţi în oricare din ex- 
poziţiile zilei. Veţi fi neplăcut surprinși adeseori de 
disonanțele frecvente care mărturisesc lipsa de uni- 
tate a viziunei, Cu totul deosebit, este cazul lui 
Bunescu, Viziunea lui apare sigură de sine, puter- 
nică, unitară. Este viziunea unui colorist, înzestrat 
de la fire să vadă culoarea lucrurilor şi să o vadă 
într'un fel mai viu decât omul obișnuit, Arta lui 
Marius Bunescu este o artă de percepție, nu atât 
una de concepţie. Ceeace admirăm în tablourile sale 
este forța de impresiune, energia viziunei colorate. 
Bunescu ni se înfățișează ca un artist veșnic tânăr, 
capabil necontenit de impresionare, solicitat în fiecare 
clipă de felurimea senzaţiilor ce îl înconjoară. O 
sănătate a simţurilor rară îi îngădue să le înregistreze 
pe toate cu timbrul lor propriu, cu diferențieri neo- 
bişnuite de calitate și intensitate. Nu este vorba însă 
de senzația izolată și potenţată halucinatoriu, cu care 
ne-au obișnuit unele exagerări ale zilei, ci de sen- 
zaţia trăită în actualitatea concretă, senzație care nu 
exclude în mod tiranic pe celelalte ci se armoni- 
zează cu ele în unitatea percepţională. Marius Bu- 
nescu a descoperit isimurile subterane care leagă 
între ele senzațiile optice cu celelalte ordine de sen~ 
zaţii, în deosebi cu senzațiile de temperatură. O pată 
de culoare înseamnă în acelaș timp un indice termo 
și bhigrometric. Această încadrare a senzaţiilor în 
unitatea percepţională amintește corespondenţele bau- 
delairiene și creează asemenea lor o ambianță de 
poezie, cuprinzătoare și diversă ca însăși viața, şi 
mai departe o transparenţă a simțurilor, prin care 


totul este străvăzut fraged. Marius Bunescu ne obiș- 
nuește să prețuim nu senzația anarhică, ci echili- 
brul senzorial. La exprimarea acestui echilibru, pic- 
torul ajunge pe calea unei discipline în lucru. Bu- 
nescu este pictor nu numai prin viziune dar și prin 
mijloace. Ei elaborează pictural senzațiile și le con~ 
duce la un principiu de stabilitate. Chiar când vi- 
ziunea lui este dominată de anumită culoare, albastru, 
roșu sau verde, el nu se mulțumește să încarce pânza 
cu cantităţi din acea culoare, sub pretext de a în- 
râuri asupra privitorului prin forța elementarului, 
Pictorul disprețuește asemenea procedee mecanice, 
Arta sa nu este cantitativă ci calitativă. La o dife- 
renţiere a viziunei corespunde o diferențiere a mij- 
loacelor. Liniştea echilibrată a întuiţiei sale se spri- 
jine pe unitatea în variațiune a meșteșugului. De 
aceea culoarea dominantă dintr'un tablou știe să se 
întovărășească cu altele. Impresia de culoare este 
în chipul acesta îmbogăţită. Privirea nu o mai epui- 
zează dintr'o dată, ci se complace să o urmărească 
în numeroasele ei implicaţii, resurse inepuizabile de 
bucurii inedite pentru ochi. Păstrând cadrul tabloului 
vechi și folosind mijloacele acelui „bun meșteșug“, 
astăzi lăsat uitării de cei mai mulţi, Marius Bunescu 
sporeşte cu fiecare an tezaurul experienței sensibile, 
accentuând tot mai mult sentimentul de adevăr și 
poezie al notaţiilor atmosferice. Impresionist ca struc- 
tură sufletească, Bunescu nu se mărginește să noteze 
pur și simplu senzația inconsistentă, ci o raportează 
întotdeauna la obiectul care o provoacă. Pe acesta 
ştie să-l degajeze din pletora senzaţiilor, subliniind 
sentimentul realității obiective. Architectura caselor 
bunăoară se desprinde în cadru cu o pregnanță de 
sugestie rară, iar falezele unui peisaj marin capătă 
în frământarea escarpaţiunilor, o consistență de struc- 
tură ce se susține pe stăpânirea aspră a meșteșugului, 
Din încrucișarea senzației proaspete și fluide cu struc- 
tura de pastă a obiectului, rezultă o frumoasă pre- 
țiozitate de materie, Organizarea mijloacelor în pân- 
zele lui Bunescu apare astfel din ce în ce mai evidentă, 


* 
* x 

Generaţia tânără se afirmă viguros în plastică. 
Mai puţin gălăgioasă decât generaţia tânără din lite- 
ratură, dar cel puţin tot atât de valoroasă. Ceeace 
le lipsește tinerilor pictori și sculptori este un cadru 
propice de afirmare, Injghebarea de asociaţii în ve~ 
derea expozițiilor colective poate constitui o idee 
rodnică pentru viitor, Deocamdată asociaţiile în ființă 
nu reușesc să realizeze ansambluri prea fericite. 
lată bunăoară „Grupul nostru“, Expoziţia organi- 
zată de membrii săi la „Mozart“ suferă de lipsa 
omogenităţii, Nivelul expoziției se înfățișează cu 
totul fluctuant, De la platitudini strigătoare se trece 
la lucrări susținute frumos pe linia unei conștiințe 
artistice pronunţate. Nu pare să fi prezidat criterii 
calitative [a alegerea lucrărilor, nici criterii trase din 
afinități de tendință și stil. In genere expoziţia de la 
„Mozart“ evidenţiază un fel de cuminţenie, care nu 
trebue socotită neapărat o calitate. Cu mult deasupra 
nivelului urcă plastica expusă de Mac Constantinescu. 
Ne-am mai ocupat de personalitatea acestui artist 
multilateral. Lucrări cum sunt: „Bacanta“, „Fecioara 
şi colomba“, portretul dansatoarei yemenite Sarah 
Osnat Halevy şi bucata de abanos sculptat intitulată 
„Basm“, marchează trepte înalte la care a ajuns 
sculptorul în ascensiunea sa. Insuflețirea materiei și 
frumusețea decorativă a ansamblului apar cât se 
poate de evident în „Basm“, lucrare inspirată din 
folclorul românesc, una din înfăptuirile cele mai de 
seamă ale plasticei noastre, Nu vedem ce altă latură 
a expoziţiei de la „Mozart“ ar putea pretinde să 
egaleze aportul lui Mac Constantinescu, Fără în- 
doială panoul rezervat lui /onescu Sin se susține 
foarte frumos, Sunt acorduri de culoare, uneori în- 
drăsneţe, alteori subtile, totdeauna armonioase, care 
constitue încântări alese pentru ochi. Admirăm în 
sine vigoarea coloristului, calitatea școalei. Dar ori 
cum, — d-] lonescu Sin va fi de acord, — lucrurile 
acestea le-am mai văzut noi undeva! Pe Demian 
îl preferăm sincer în vignetele sale a !mirabile, unde 
este neîntrecut, Pânza expusă la „Grupul nostru“, 
valorează prin finitul execuţiei, uimitoare chiar prin 
sentimentul de puritate lineară pe care îl exprimă, 
evidenţiază totuși un temperament nepictural, o vi- 
ziune de desenator înăscut, Nici Margareta Sterian 
nu manifestă o vocaţie picturală certă. D-sa folo- 
sește unele procedee pentru obținerea de efecte 
tari și reușește fără îndoială să impresioneze, Dar 
procedeul rămâne procedeu și în cele din urmă 
obosește, Cu mijloacele de astăzi, Margareta Sterian 
nu va depăși genul minor al lustraţiei, Și este păcat, 
fiindcă d-sa posedă o fermecătoare ingenuitate de 
sentiment. Exemplul colegei d-sale: Cassi/da Mira- 
covici, ar trebui să-i dea de gândit. De ia începu- 
turile timide de acum câțiva ani până la lucrările 
sale din urmă, Cassilida Miracovici a parcurs drum 
lung. Prospeţimea de sentiment a pânzelor expuse 
la „Grupul nostru“ se putea întrevedea din lucrările 


anterioare. Ceeace surprinde însă într'un grad foarte 
înalt pe privitorul pânzelor sale de azi, este maturi- 
tatea de elaborare a expresiei picturale, Cassilda 
Miracovici știe să evoce uimitor de sigur și cu o 
discreţie rară acorduri de culoare neașteptate, ştie 
să moduleze în culoare emoția sa genuină față de 
aspectele firii. Ceva din rafinamentul muzical al ar- 
moniilor de griuri din pânzele de curând deceda- 
tului Laprade plutește în ambianța lucrărilor d-rei 
Miracovici. D-sa va trebui să piardă orice urmă de 
timiditate și să pună încă mai mult accent în armo- 
niile sale cromatice, 

La teatrul Ventura, foyerul înghețat a adăpostit 
timp de vre-o două săptămâni lucrările unor tineri 
frumos înzestrați pentru artă, Titina Căpitănescu 
merită a fi amintită în primul rând. Linia vie și în- 
cercuitoare a desenelor sale exprimă o sensibilitate 
nuanţată, un sens al humorului aliat cu o gingășie 
de sentiment, Hașure ușor diferenţiate, culori în sur~ 
dină mijlocesc o ambianţă intimă, alcătuită deopo- 
trivă din fluidităţile atmosferice și reflexe afective. 
A. Hrandt se remarcă prin trăsătura metodică, in~ 
cisivă, care nu reușește întotdeauna să fie și carac- 
terizatoare, Dacă acurateţea execuţiei constitue în 
artă o calitate pozitivă, A. Hrandt o posedă în grad 
deosebit. Şi. Constantinescu a înfățișat gravuri în 
lemn, lucrate cu multă conștiinciozitate, nu însă și 
cu destulă înțelegere pentru grotescul adecvat mo~ 
tivelor pe care le tratează. In sfârșit Jean David a 
dat dovezi că este un desenator sensibil, stăpân pe 
mlădierea liniei și în genere pe mijloacele de ex- 
presie proprii graficei. Jean David descompune o- 
biectul și îl recompune iarăşi după o logică perso- 
nală. Desenele sale poartă cât se poate de evident 
amprenta cubistă. 

Marcel lancu, Miliţa Pătrașcu, Massimo Campigli» 
Mattis Teutsch și amintitul Jean David au oferit în 
ultimul timp puncte de vedere felurite pentru înţele- 
gerea cubismului, Astfel bunăoară, după teoria și 
practica d-lui Marcel lancu, cubismul sar încadra 
într'o cuprinzătoare mișcare subiectivă, care înglo- 
bează deasemenea „fauvisme“-ul. Cu alte cuvinte, 
nu ar fi altceva decât explozia lirică a unui tempe- 
rament de colorist, în sensul „fauve“ al cuvântului. 
Adfilierea d-lui Marcel lancu ia „fauvisme“ sau la de~ 
rivaţia acestuia, expresionismul, este în linia tempe~ 
ramentului său artistic. Dar în acest caz se impune 
întrebarea: ce sens mai au căutările formale pe care 
d-sa pare să le afecţioneze totuşi? Căci noi îl re~ 
cunoaștem mult mai ușor în viziunile apocaliptice 
cutremurate de presimţirea unui sfârşit cosmic. Acolo 
este la largul său, acolo paleta romanticului își află 
accentele cele mai convingătoare: un vermillon, un 
albastru și un galben trâmbițează apropiate cata- 
clisme, Pictorul nu ocolește efectele patetice, chiar 
dacă ar fisă ie câștige prin mijloace primare, Ceeace 
îl interesează este să sugereze cât mai direct emoția 

de care a fost stăpânit pictând, Artă de bogate re- 
surse temperamentale, pictura d-lui Marcel lancu 
exemplifică totuși unilateralitatea subiectivului, de~ 
curgând din lipsă de reală disciplinare a viziunei 
formale, Dacă d-l Marcel Iancu depășește cubismul 
printr'un salt în arbitrarul subiectiv, d-na Miliţa Pă- 
traşcu îl depășește în sens contrar, prin preocuparea 
de forme tipice. Aflăm și în arta d-sale aceași ten- 
dință de a transcende materia, de a libera intuiţia 
de momentele vizuale, caracteristică produsului cu~ 
bíst. Dar în cazul Miliţei Pătrașcu tendința amintită 
nu conduce la dematerializarea făţișă, la acea deza- 
gregare ferventă a blocului de materie pe care o 
întâlnim în lucrările lui Arhipenko. Dinamismul po~ 
tențat al plasticei lui Arhipenko îi rămâne străin 
Miliţei Pătrașcu, tot așa cum străină îi rămâne preo- 
cuparea aceluia de a compune cu ajutorul spațiului 
negativ, Este vorba dinpotrivă de o sublimare li- 
niștită pe care o indică frontalitatea prezentării fi~ 
guraje și stereometria formelor. Interesant ne apare 
felul neînduplecat cum formele, chiar acelea de de~ 
taliu, sunt conduse spre o reprezentare tipică, în 
care se cuprinde integritatea configurației lor sub un 
unghiu de esenţialitate. Tipizarea formelor cores- 
punde unei concepții de spiritualizare a vieţei. Din 
ce în ce mai mult dispar detaliile figurative care ar 
putea altera expresia strict cubică a volumului, îm- 
pinsă până la un maximum de intensitate. Suprafe- 
tele de limită ale volumului sunt cizelate în dea- 
proape cu un simțământ rar pentru liniștea planu- 
rilor, Se dobândește astfel mult dorita transparență 
de materie, în care își află expresia transcendenta- 
lismul atitudinei. Viaţa se cristalizează în forme de 
esență stereometrică, desăvârșit spiritualizate. Ase- 
menea forme amintesc privitorilor atenți „cubismul 
oriental“ despre care ne vorbește Kaschnitz-Wein- 
berg (denumire admisă și de alţi istorici), amintesc 
deasemenea stereometria formelor etrusce sau plastica 
portretelor romane din sec. III și IV ale erei creș- 
tine. Cubismul întâlnește astfel la o răscruce arheo- 
logia. Este tocmai ceeace vrea să ne dovedească 
încăodată pictorul italian Massimo Campigii, în ex- 
poziţia sa de la „Hasefer“. Reprezentant alături de 
Mario Tozzi, Paresce, Licini, De Pisis, Giorgio de 
Chirico și Gino Severini al așa zisei „scuola di Pa- 
rigi, Massimo Campigli întruneşte în pictura sa tra~ 
diții milenare cu inovații de ultima oră. Este un ar~ 
tist care știe să circule în timp și în spațiu. Care 
aduce o înțelegere egală pentru ceea ce este actual, 
mobil, trecător ca pentru ceeace este istoric, defi- 
nitiv, nemișcat. Am văzut anul trecut la Roma, în- 
cadrul primei „Quadriennale d'arte nazionale“ o 
pânză a lui Campigli întitulată „La legge delf’ ata~ 
vismo“, Artistul nu înfățișa altceva decât o succe- 
siune de chipuri neindividualizate. Se exprima astfel 
printr'un dinamism, ce aparține timpului nostru, o 
viziune în vreme, un sentiment al permanenței ti~ 


pice, neobişnuit ia contimporanii noştri- Acest señ- 
timent îl face pe Campigii să vadă în acțiunea oa~ 
menilor, principiul de permanenţă, în gesturile lor 
aspectul hieratic. De mii de ani omul repetă ace- 
leași mișcări, gesticulația lui se reduce la câteva 
acte esențiale. Campigli ține să-l înfăţișeze pe om în 
acea latură a activităţei sale care exprimă tendințele 
generale și constante ale naturii omenești. Nu îl in- 
teresează cazul particular, nici veleităţile de diferen- 
țiere, ci întruparea tipică a umanității, astfel cum 
i-a oferit-o un motiv care apare adeseori în pân- 
zele sale din urmă: ţăranul român, în demnitatea 
ținutei proprii, în strălucirea sobră a costumului 
rustic, La această latură, caracterizată clasic, a ope- 
reí sale, Massimo Campigli adaogă sentimentul cu 
totul modern ce-l însufiețește față de mobilitatea 
vieței, față de desvoltarea ei iraţională, străbătută 
de antinomii. Latura modernă a picturei lui Cam» 
pigli a fost mai puţin evidențiată în expoziţia sa de 
la București. Ea apărea mai ales în pânzele care 
alăturau laolaltă două sau mai multe reprezentări 
figurale. Se vedea de la primul contact cu aceste 
pânze că unitatea de acţiune a compozițiilor cla- 
sice nu mai constitue un țel adecvat experienței de 
viață a contimporanilor noștri. Inpotriva viziunei 
centralizatoare de spaţiu a clasicismului, Campigii 
promovează viziunea dinamică a unui spațiu mul- 
tiplu. Spaţiul cu gravitație unipolară este înlocuit 
prin spațiul multipolar pe care îl însufleţesc nenu- 
mărate tendințe antinomice. (A se vedea divergența 
de orientare a figurilor). Cadrele compoziției axate 
clasice sunt sfărâmate. Prin dinamismul întuiției spa- 
țiale, Campigli evidenţiază filiația cubistă. De la cu~ 
bişti deţine şi acea înțelegere pregnantă pentru re- 
prezentarea volumului în suprafață. Sinteza dintre 
spațiu și plan este înfăptuită cu o siguranță nimici- 
toare, folosind mijloace extrem de reduse. Astfel 
bogăţia de resurse a uleiului este constrânsă, îngă- 
duindu-i-se numai câteva efecte, aceleași pe care 
vechii pictori decoratori le obțineau din folosirea 
frescei sau a encausticului. Reintegrarea cubistă 
a suprafeței l-a îndrumat pe Campigli să exploa- 
teze toate posibilităţile pe care le conţine pic- 
tura decorativă, astfel cum înțelegeau cei vechi, 
I sau adus pictorului obiecțiuni privitoare la strânsa 
dependență a formei sale de unele forme ísto- 
rice. Pentru cine ştie să intuiască dincolo de apa- 
rențe, uleiurile lui Massimo Campigli nu sunt o re- 
petare a frescelor pompeiene sau a encausticurilor 
egipto-romane, ci o continuare a lor. Dacă omul 
înfățișat de Campigli este omul care străbate mile- 
niile întipărindu-și în cuprinsul lor gesturile mari ce 
exprimă tendințe înscrise adânc în natura omenească 
și însuşi cu un caracter de permanenţă, succesorul 
lui Massimo Campigii la „Hasefer“, pictorul sas 
Mattis Teutsch năzueşte să exprime un tip nou de 
umanitate, omul timpurilor noastre. Tendinţa spre 

tipic trece de astădată dincolo de orice preocupare 
de reprezentare figurală, mărginindu-se să sugereze 
în scheme geometrice activitatea pură a unei uma~ 
nități eroice, care își depășește timpul. In felul acesta 
d~i Mattis Teutsch nu pictează oameni, ci ideile forţe 
de care se lasă conduși aceștia în desvoltarea țelurilor 
vieţei. Pentru d-sa arta conţine în primul rând o 
idee etică, ea exprimă legăturile omului cu viața și 
se încadrează într'un complet spiritual, al cărui con- 


cept exclude specializarea plăcerei artistice. Noţiunea 
de gust trebue să apară cu totul ciudată mentalității 
acestui artist stăpânit de ceeace socotește D-sa ca 
idealui moral al timpului nostru. 

Astfel, geometria colorată a cartoanelor sale se 
adresează mai mult spiritului și mai puţin ochilor, 


AUREL D. BROȘTEANU 


CRONICA SPECTACOLELOR 


TEATRUL NAŢIONAL: „Ultima Rază“ și „Zidirea Mânăstirii din Argeș“, de N. lorga — 
„intrigă și Amor“, de Schiller — „Șapte gâște potcovite“ de Claudia Millian și „Dracul“, 


de Mihail Sorbul. 


"TEATRUL REGINA MARIA: „Noi trei“, adaptare de V. Maximilian și I. lancovescu. 


Ca orice temperamental, domnul profesor N. lorga 
este un om însetat de adevăr. Descoperă adevărul 
secolelor în hrisoave și inscripții, ca să-l spună în 
cărți și în conferințe, Care-i adevărul de azi, tot 
marele profesor ni-l desvălue deseori, în articole 
încisive sau în replici tranșante. Omul politic N. Iorga, 
indeosebi de când e prim-ministru, a făcut câteva 
destăinuiri, în plină lumină, sub cupola parlamentului, 
pe cari numai proștii nu au știut să le audă. Intr'o 
țară cu moravuri cum le știm și suferim, adevărurile 
spuse așa de răspicat de cea mai dominantă figură 
a culturii românești contemporane au rămas, fără 
îndoială, glasuri în pustiu... 

Va veni, odată, cineva, să adune aceste mărgă- 
ritare ale sincerităţii, pentru mărturia vremii. 

Dar, însetatului acesta de frumos și de lumină, noi 
nu avem curajul să-i spunem adevărul. Vina rămâne, 
deopotrivă: a lașității noastre colective dar și a 
domnului profesor N. lorga: prea e mare, alături 
de noi, prea ne domină! Nouă ne imputăm păcatul 
de a fi prea mici, drama revine domnului profesor 
N. Iorga, integrală, covârșitoare. Pentrucă e în 
adevăr o dramă să fii un om care dărue adevărul 
tuturora, ca să rescumperi fraza goală și gestul comun 
fantoșelor politicianiste. 

Ne înspăimântă fraza goală, convenţională, din 
mai toate cronicele scrise până azi despre teatrul 
scriitorului N, Iorga. Când nu indispune gestul con~ 
venţional de lingușire al interesului politicianist ori 
personal, revoltă surâsul individului care crede că o 
glorie N. lorga are nevoe de concesiuni și bună- 
voinţă, 

Noua lucrare dramatică, „Ultima Rază“, jucată de 
curând pe prima noastră scenă, are toate caracte~ 
risticele pieselor scrise de domnul profesor N. Iorga. 
Autorul „Doamnei lui leremia“ nu vrea să fie un 
meșteșugar al.sforilor de culisă și al intrigilor cu 
lovituri de succes sigur. Suntem convinși că ma 


râvnit niciodată gloria asta vremelnică și, evident, 
relativ remuneratorie și la noi. Teatralul pieselor 
domnului profesor N. Iorga este elementul dinamic 
similar tuturor operelor de mare prestigiu: adevărul 
care se cere spus, gândul care tresaltă, ideea do~ 
minantă a vremii, pe care o îmbrăcăm în vestmântul 
personagiilor, Să recitim piesele cu cari marele nostru 
istoric a înzestrat dramaturgia originală. In oricare 
din ele: drame istorice ori satire sociale, autorul a 
avut ceva de spus. Mai mult: o bună parte din 
eroii dramaturgului N. lorga s'au desprins de lângă 
noi, cu inima și cu gândurile vremii, ca să îmbrace 
de circumstanță, pe scenă, costumele unei epoci 
oarecare, 

Un exemplu: „Tudor Viadimirescu* e o piesă 
istorică şi un avertisment social. Un avertisment 
pentru noi. Acţiunea „Ultimei Raze sar fi putut 
petrece, cum prevede autorul, acum câteva secole, 
Dar această dramă se desfășoară, efectiv, acum, 
lângă noi. 

Iconarul care învinge, prin dragoste, e așteptat... 

Aşteptăm icoana unei Madone pe care s'o purtăm 
prin mulțime, cu fastul de rigoare, ca pe cel mai 
scump fruct ai unei renunțări depline și liberatoare, 

Adevărul acesta nu mai are nevoe de panglicuţele 
meșteșugului, rămas la îndemâna oricărui învățăcel 
al scrisului dramatic. ` 

Nu are nicio importanță faptul că piesele domnului 
profesor N. Iorga nu se bucură de un mare succes 
de public. Ar fi și imposibil. Niciodată mulțimile nu 
au avut nevoe de adevăr. Pentrucă nu au știut ce 
să facă cu el. Minciuna jocului ușor, apropiat de 
gust, a fost suficientă. Dacă ar fi să-i credem pe 
unii pesimiști: și necesară, Pentru acest prost gust 
general rămân funcționarii dramaturgiei-standard, 
dela noi şi de oriunde. 

„Uitima Rază“ este o parabolă în cinci acte, scrise 
într'un stil de puritate clasică, 

Bătrân, înconjurat de ucenicii cari vor fură, pentru 

linie și culoare, tainele visului ce frământă, maestrul 
Duccio di Buoninsegni a renunțat de mult la paletă. E 
un om stins, lIconarii tineri îi vor duce arta mai 
departe, în vreme și, prin opera lor, va trăi gloria 
maestrului de odinioară. Dar, fantomaticul Vinciguarra 
are un vis iar visul acesta e poruncă pentru maes- 
trul Duccio: va trebui să facă o icoană a Madonei. 
N'a mai rămas o tresărire în gândul greu de ani, au 
murit elanuriie, creatoare în sufletul apropiat de 
moarte și mâna tremură, slabă... 
„lată procesul lăuntric al oricărui creator, drama 
omului care va face efortul să învingă anii și să re~ 
nască din propriul lui mormânt, pentru fapta care 
va învinge, la rându-i, eternitatea. Cum numai dra~ 
gostea face minuni în secolul al XIII-lea, în calea 
maestrului Duccio apare tânăra și frumoasa (atunci 
și în visul autorului) Grazia, Iconarul renaşte şi va 
picta cea mai frumoasă icoană a Madonei după 
chipul și asemănarea Graziei,.. 

Adevărata tragedie a creatorului abia acum va 
începe. Icoana nu va rămâne iconarului, creatorul 
nu se va bucura de opera în care a pus, cu o ultimă 
iluminare, tot ce a găsit în el mai frumos, mai pur, 
mai fără moarte. Icoana va fi a orașului, a mulțimii 
care n'a dat nimic și cere tot, fără să se întrebe ce 
distrămare de suflet lasă în urmă. 

Finalul este revoltător și de o intensitate dramatică 
rar întâlnită, 

Rolul titular a fost jucat de un actor mare: lon 
Manolescu, 

Spectacolul a început cu o piesă într'un act, tot 
a domnului profesor N. lorga: „Zidirea Mânăstirii 
din Argeș“, cunoscută fără îndoială spectatorilor 
din lectură, 

* 

A mai reprezentat Teatrul Naţional (știți, pentru 
faimosul repertoriu permanent al domnului Al. Ma- 
vrodi...) melodrama  „Intrigă și Amor“, de Schiller. 
Piesa e mediocră, a fost pusă stângaci în scenă și 
interpretată lamentabil... 

Dar sa aplaudat frenetic, la scenă deschisă, 

Aceste aplauze au făcut din domnul Al. Mavrodi 
un martir al.. revoluționarismului contemporan. S'a 
întâmplat miracolul să fie învinuit de iibertinaj de- 
mocratic și antiregalist și ni se prezintă neașteptatul 
și amuzantul prilej să-l apărăm noi... 

In definitiv, bietul om e mai nevinovat ca un 
hulub alb? 

Să recapitulăm : câteva replici au fost aplaudate 
la scenă deschisă. Burghezla română, naționalistă și 
regalistă, aplauda entuziastă adevăruri de cea mai 
autentică mentalitate burgheză. Schiller a fost un 
exponent spiritual al acestei clase în imediat și sub- 
altern contact cu vermina nobiliară, blazonată, Ex- 


primându-și asentimentul ei pliciitar pentru toate 
adevărurile cu cari socrul clandestin și muzician îi 
pliciia, la rându-i, pe nobilii imbecili peste ochi, bur- 
ghezia română nu a făcut altceva decât să afirme 
sentimentul de bază al așezământului nostru social, 
burghez şi regalist, 

Unde, atunci, spiritul antiregalist sau, cum i se 
mai spune: subversiv? Că se fac aluzii vagi la anu- 
mite relațiuni și moravuri de... sus? Dar în acest 
caz, ar trebui să-i trimitem la Jilava (fireşte că pe 
mulţi i-am fi trimis de mult, de-am fi avut norocul 
să ne fie contimporani...) și pe Schiller și pe Shakes- 
peare și pe Victor Hugo și pe Sophocle ca să nu-i 
mai pomenim pe subversivii mai mult sau mai puţin 
autentici... . í 

Ar fi imposibil să mai putem face un repertoriu. 

Pentrucă, scumpi contimporani, întotdeauna au 
fost relațiuni și anumite moravuri sus, iar drama- 
turgii, mari și mici, dela noi și de oriunde, de azi și 
de oricând, au prins în opera lor viaţa, așa cum a 
fost, cu toate culmile și toate decăderile. 

Asta a fost, oricând, datoria și gloria uneori scump 
plătită a inspiraţilor cari au avut darul să vadă 
peste timp.. 

Ar fi revolta dramaturgilor un păcat așa de stri- 
gător la cer încât să merite ghilotina iar moravurile 
de sus, acte de umanitate pură, demne de apărare? 

Punem problema, firește, din punct de vedere etic, 

Ar mai fi o problemă: estetică... 

Dar, să admitem. nu facem estetism ! Nelămurirea 
rămâne, Nu vedem ce apropiere se poate face între 
aplauzele dela premiera melodramei „Intrigă și Amor“ 
şi sentimentul acut al domnilor din prima pauză a 
spectacolului, pentrucă nu înțelegem pe cine pot 
atinge aluziile lui Schiller, în ce privește moravurile 
și relațiunile, 

x 

Doamna Claudia Millian și domnul Mihail Sorbul 
au împărțit, colegial, aplauzele unei săli vădit ostile, 
la ultima premieră a Teatrului Naţional. Era, de 
altfel, un ceremonial special, lar spectatorul român, 
în astfel de împrejurări, știe să fie și ceremonios și 
competent în cauză.. 

„Şapte gâște potcovite“, comedia în act unic a 
doamnei Claudia Millian, are toate elementele unei 
admirabile lucrări dramatice. 

Caracterele sunt fericit colecționate și observate 
atent, Intriga e nouă pentrucă autoarea a ştiut s'o 
urce spre un simbol nou. Sunt însă anumite goluri 
în acțiune, anumite salturi, de cari spectacolul se 
resimte, Scenele, toate bune în parte, sunt insuficient 
legate între ele nu au, alături de acel crescendo al 
intrigei, un crescendo de atmosferă. Nu au fost, 
aceste scene, abil sudate. 

Scăderi de formă, fără îndoială, cari pot fi și vor 
trebui neapărat înlăturate, ca să inscriem în reper- 
toriul românesc o nouă isbândă. 


143 


© BCU Cluj 


Un succes cert: al domnișoarei Elvira Godeanu. 

Cu noua sa piesă, domnul Mihail Sorbul face o 
primă încercare de evadare din țarcul său literar, 

Ca orice scriitor de frunte, pentrucă autorul „Pa- 
timei Roșii“, al „Dezertorului“ și al lui „Coriolan 
Secundus“ este unul din dramaturgii români de prim 
pian, domnul Mihail Sorbul ne obișnuise cu o at~ 
mosferă și un material uman singular, tratat într'o 
manieră personală, 

Surpriza pe care ne-o face, acum, cu șotia mol- 
dovenească a nepotului — drac, a rămas — pentru 
unii spectatori surprinși, ca o amărăciune pe buze.. 

Intriga din „Dracul“ e simplă ca o snoavă. 

O scădere care-l apropie, pe cunoscutul nostru 
dramaturg, de Molière, 

Dela primele scene, piesa nu mai prezintă un in~ 
teres anecdotic, 

Altă scădere, care nu-l mai 'apropie pe domnul 
Mihail Sorbul de cineva, mic sau mare dramaturg, 
Pentrucă facem, din primele cinci secunde, cunoștință 
cu... „dracul“, descoperim motivul răului de care 
suferă, până la exasperare, bătrânul Guranda íar 
- jamentările luí încep să pară oarecum puerile, 

Scăderile piesei, dacă voim cu tot dinadinsul să 
căutăm scăderi, aci ar fi... 

Avem impresia că autorul și-a impus aceste scă- 
deri mai mult formale, ca să ne facă dovada că, 
pentru un bun meșteșugar al scrisului teatral, anec- 
dotica are o importanță secundară. A reușit, în acest 
caz, pe deplin. În adevăr, dacă la un moment dat 


CRONICA 


O revistă germană (Die literarische Welt) a avut 
ideia de a adresa mai multor personalități de seamă 
intrebarea dacă fericirea mai e cu putință în împre- 
jurările sociale care, în Germania, au atins un grad 
de tensiune necunoscut în trecut. Răspunsurile pri~ 
mite sunt dintre cele mai caracteristice. Pentru a 
ilustra sentimentul intern care urmărește pe mulţi 
germani de astăzi, este poate în deajuns a aminti 
răspunsul unuia dintre scriitorii întrebaţi, care poves- 
tește între altele, că nimic nu l-a fericit mai mult în 
vremea din urmă, decât privirea unei veveriţe, plină 
de grație și comicărie în mișcările ei. Se înţelege 
desigur că omului căruia i-a suris fericirea în această 
privelişte, ti lipsește cumplit în atâtea alte împrejurări 
capitale ale vieţii. Interesant este și răspunsul marelui 
poet Alfred Mombert, care construește pentru ocazie, 
o parabolă cu tâlcui adânc și care trebue ascultată: 


intriga comediei „Dracul“ nu ne-a mai interesat, au 
continuat totuși să ne intereseze caracterele: bătrânul 
Guranda și amicul lui de leat și de tabiet (amic care, 
în treacăt fie zis, scălâmbăia o moldovenească de 
ghetto) fata în casă și nepotul de departe, trimis de 
Marghiolița să desiege farmecul care amenința să-l 
spânzure pe moș de tavan... 

Sub broderia replicelor de humor autentic și de 
observaţie certă: meșteșugul cu care domnul Mihail 
Sorbul a știut întotdeauna să creeze o atmosferă, 

Incă o șicană, cu desinvoltura ucenicului care 
vrea să-l convingă pe meșter că se pricepe și el 
în meserie, Nepotul conului Guranda nu e un fluş- 
turatic, o licheluță ca oricare alta și mar fi trebuit 
să fie un personagiu secundar! El e un răufăcător 
cu un plan diabolic, pe care și-l pune în aplicare 
clipă cu clipă, atent, cu sânge rece. Scopul lui precis 
mărturisit e să-l împingă pe bătrân, prin persuasiune, 
spre sinucidere. Să-l asasineze, deci, cu o cruzime 
pe care numai arma morală o satisface, 

Dar, fără îndoială, pe acest drum mergem spre 
altă piesă, cu resurse nebănuite poate spre adevărata 
piesă, pe care, dintre dramaturgii români de azi 
singur domnul Mihaii Sorbul ar fi putut so scrie. 

Ion Sârbul 1-a jucat magistral pe bătrânul Guranda. 


4% 


Ultima premieră... originală a teatrului „Regina 
Maria“ a fost o glumă de prost gust. 


GEORGE MIHAIL-ZAMFIRESCU 


MĂRUNTĂ 


„Cine se plimbă dealungul râului, în pădure — în- 
chipuește poetul --- întâlneşte uneoriun muşuroi de fur- 
nici. Un copil răutăcios, cuprins de o drăcească plă- 
cere ín fața haosului, a răvășit tocmai mușuroiul și 
sa ascuns întrun boschet. Furnicile aleargă îne- 
bunite: unele înainte, altele înapoi, altele în același 
timp înainte și înapoi. Cine înțelege atunci limba 
furnicilor, le poate auzi lamentându-se: „Lumea s'a 
prăbușit“. „Cultura Occidentului a apus“. „Nu mai 
există frumuseţe“. Dar dacă te înapoiezi după câteva 
clipe pe lângă mușuroi, observi că totul a fost readus 
în ordine și reconstruit și că viaţa furnicilor a re~ 
intrat în făgașurile ei obicinuite. Oare numai Euro- 
penii, „stăpâni peste puterile naturii nu vor fi fiind 
în stare să ridice din nou mușuroiul lor răvășit?” 

Este o întrebare care se poate pune. O întrebare 
care trebue pusă, T. v. 

Marius Bunescu „Portret“ 

